url: =Pilsinna: 4th Quarter 2020 Sabbath School Lesson - Zomi Adventist Innkuan\nKhangham Sabbath Sang Laisiangtho Sinna\nAgelh: Seventh-day Adventist College President-te\nEden Huan sunga Pilna (September 26–October 2) ……..…….\nInnkuan (October 3–9………………………………………….\nThukham in Siapa (October 10–16 …………………………….\nTopa’ Mit: Laisiangtho in Leitung a Muhna (October 17–23)\nZeisu Eite Siapipa (October 24–30)…………………………….\nSiapipa kiangpan Pilna Tuamtuam (October 31–November 6)\nPilna Tawh Biakpiakna (November 7–13) …………………….\nPilna leh Hotkhiatna (November 14–20) ……………..……….\nPawlpi leh Pilna (November 21–27) ………………………….\nArts leh Science Lam Pilsinna (November 28–December 4)\nChristian leh Nasep (December 5–11) ………………………\nSabbath: Pasian Omzia Nuntakpih (December 12-18) ………\nVantung, Pilna, leh Kisin Tawntungna (Deceehmber 19–25)\n“Topa zahtakna pen pilna kipatna hi a, Siangthopa theihna pen thumuhna ahi hi.” (Proverbs 9:10)\nAtunga Laisiangtho mun ngaihsun in. Akinai mahmah thu nih: “kihta” Pasian’ vang leh minthanna zahtak mahmah; “thei” Pasian’ omzia theitel mahmah cihte ahi hi. Pilna, theihna leh thumuhnate in Pasian sungmah ah zungkha uhhi. Pasian in na khempeuh’ bul hi a, na khempeuh Ama’n bawl in kisak hi (John 1:1-3; Col. 1:16, 17). I theih bangbang aneu mahmahte, lungnote, vanmite, dawite “vantung a-uk vangliatnate” (Eph. 3:10) in Pasian hang bekin kip uhhi. Pilna, theihna khempeuh in zong Pasian sung mahmah ah zungkha uhhi.\nLaisiangtho kician mahmah hi: “Pasian in itna hi” (1 John 4:8) a, EG White in zong: “Itna in, piansakna, hotkhiatna leh pilna diktakte’ bulpi ahi hi. Eite lam hong lakpa ahi thukham sungah zong kician takin omhi. Alian leh amasa thukham in, ‘Na Pasian, na lungsim khempeuh, na kha khempeuh, na thahatna khempeuh leh na ngaihsutna khempeuh tawh it in’ (Luke 10:27) ci hi. ‘Ciangtan omlo Pa, atheikim Pa pen lungsim khempeuh, kha khempeuh, thahatna khempeuh leh ngaihsutna khempeuh tawh itna in vangliatna sangpen ahi hi. Pumpi, lungsim leh kha avekpi mahin Pasian suunkik dingin puahphatna ahi hi. ” – Education, p. 16.\nTopa in na khempeuh’ bulpi hi a, pilna diktak, Christian pilna khempeuh in Zeisu leh agenkholh thute khempeuh lamah ih lungsim hong makaih hi. Piansaksate leh akammalte, Khazih genkholhte tungtawnin, kisap khempeuh hong kipia a, Topa tawh kizoptheihna hong neisak, lungsim khempeuh, kha khempeuh tawh hong itsak hi. Piansaksate zong kum tampi sung mawhna in susia gawpkhin hi napi, Laisiangtho tungtawn a Pasian’ Thu Laisiangtho sungah ih simte mah bangin vanglian veve hi. Ahih hang Laisiangtho pen thuman taktak hi a, Pasian in bang hi a, bang hong sepsak hiam cih ciaptehna lianpen ahi hi. Laisiangtho sungah piansakna leh hotkhiatna tangthute in Christiante ading thubulphuhpi ahi ding hi. Sawltak John in “Mi khempeuh ataan khuavak” (John 1:9) ci hi. Zeisu tungtawnin mikhempeuh in nuntakna neithei ahih mah bangin, Zeisu tungpan mahin Pasian’ khuavak ngahthei ding uhhi.\nTuabang laitak mahin, kidona lianpi peuh i thuakzel a, tua pilnate ingah theihlohna dingin galte in hongdal thei hi. Christian pilna sungah bangpeuh omtaleh, Pasian hongpiak vantungpan khuavak mah sangnaupangte’ i teelsak ding hi. Zeisu in “Mi khatpeuhin leitung khempeuh angah hangin a nuntakna bulpi suplawh leh bang phattuamna omhiam?” (Mark 8:36) ci hi. Leitung pilna, laisiamna, sumbawl siamna leh engineer khawng siam mahmah napi nihveina sihna meikhuk sung atun leh bang phatuam ding hiam?\n*Tu quarter sinna thulu ahi “Christian pilsinna” in bang phattuamna hong pia a, pawlpi bup ahi a, mimal ihi zongin, tua pilna koibangin ngahthei ding i hi hiam?\nTu quarter Khangham Sabbath Sang Laisiangtho Sinna pen, America saklam gam a om Seventh-day Adventist college leh university-te pan Siapipate pawlkhat in hong gelh uhhi.\nPrev post ZSL 13: Upna Sungah Kal Khat\nNext post ZSL 1: EDEN HUAN SUNGA PILNA


timestamp: atn

url: =California ah Warehouse meikang hangin misi 30 cingta ~ TK Lian :: ZOMI DAILY\nposted on 5 December 2016 at 9:16 pm UTC+9:30 Lomkholna: News, Thangkhanlian, World\nDec. 5, 2016: California state sunga om Oakland sungah warehouse om dawl nih a sang pen Ghost Ship Artists Collective ten electronic dance music party zatna dingin zang uh hi. Hih van sengna mun pen 2330 local time Friday (0730 GMT Saturday) in mei in kang a, tu dong misi 30 kimu ta hi ci-in Alameda County Sheriff’s Department Authorities Sergeant Ray Kelly in pulak hi.\nHih meikat kipatna mun pen a dawl nihna hi a, pai khiatna ding mun (exits) nih bek nei hi. Tu dongin smoke detectors leh a puakthei van kimu nai lo ahih manin a kihal dingin ki-um lo hi ci-in Sergeant Ray Kelly in ci hi. Hutkhiatna nasem leh meiphelh ten inn dawl nihna mun neu cik sungah lut zo pan uh a, mun neucik tuahsiatna tuakte kizong thei pan hi ci-in ulian ten gen uh hi.\nInn dawl a nihna tung kicim in, dawl nihna pawl khat dawl khatna ah kicim suk ahih manin kilut pah thei lo a, inn sungah lut theihna dingin ki-at masa a, beel khai zangin inn cimte kipaai khia in mun neucik kizong thei pan lai hi. Mun neu cik sung a kizon’ theih pat hangin mi si tam kimu mahmah ta hi ci-in Ray Kelly leh Oakland Fire Department battalion chief Melinda Drayton.in gen hi. Melinda Drayton in lim takin a vekin a kizon theihna ding hun sawt la lai mahmah ding hi ci hi.\nHih van koihna mun katna omna lian pen Oakland sunga Fruitvale district sunga om Bay Area hi a, Oakland mun dangte sangin innsap man tawm zaw ahih manin Latinote tam teng mahmah hi. Sihna tuakte kum 20-30 mi vive hi a, news pawl khatin mi a tawm pen 40 kiim si dingin a upmawh thu gen uh hi.\nSource : Agencies/Aljazeera/ Thang Khan Lian\nPrevious: Alungluut huai Kawlgam politics ~ Khawm Pau\nNext: Italian PM in tawpding hingci ~ TK Lian\nThai kumpi tokhum in kumpi takding pulakta ~ TK Lian


url: =Malaysia Election Result: Najib in lel, Dr. Mahathir in Prime Minister semtading :: ZOMI DAILY\nposted on 10 May 2018 at 9:03 am Lomkholna: Malaysia, News, Sawltak, World\nMalaysia Election Result: Najib in lel ahih manin, Dr. Mahathir in Prime Minister semtading\nMalaysia gamsung makai kiteelna General Election ii Result pen tuni Thursday (May 10) zingsang 4:40am in ki pulakkhia taktakta hi. Election Commission chairman Tan Sri Mohd Hashim Abdullah in agenkhiatna ah Parliament Seat pen People’s Justice Party (PKR) – 104, Barisan Nasional (BN) – 79, Islamist Parti Islam Se-Malaysia (PAS) – 18, Democratic Action Party (DAP) – 9, Parti Warisan Sabah – 8, United Sabah Alliance – 1, Idependent Candidates -3 cihbangin pulakkhia hi.\nTun Dr. Mahathir Mohamad pen tuni Thursday ni in Istana Negara ah Malaysia gambup ii a 7 na Prime Minister dingin kiciamna neiding hi. Dr. Mahathir in agenna ah Pakatan Harapan (PH) in 14th General Election ah gualzawhna angah ciangin Palace panin hong zasak uh cihi. Ahi zongin Election Commission (EC) inzong Official Announcement bawlding uhhi.\nDr. Mahathir in PH Press Conference akibawlna ah tuni in Palace ah kiciamna kaneiding a, PKR panin Datuk Seri Wan Azizah Wan Ismail pen Deputy Prime Minister in kikoihding hi ci’n genkhia hi. Abeisa in Deputy Prime Minister pen numei omngei nailo a, Datuk Seri Wan Azizah Wan Ismail pen Malaysia gam ii amasa penpen numei Deputy Prime Minister hiding hi.\nVideo: Following its historic win in the Malaysian general election, Pakatan Harapan will take over as the government of the day from May 10 onwards. Its chairman Tun Dr Mahathir Mohamad will be sworn in as the prime minister in the morning.\nPH in bangdanin Cabinet makaihding hiam ci’n akidot ciangin Dr. Mahathir in adawnkikna ah numei, pasal, khangno avekin kihelding hi ci’n genkhia hi. Ahi zongin tulaitak Prime Minister leh Deputy Prime Minister kuate’n semding cihciangbek kikipsak theipan cihi. Dr. Mahathir in Prime Minister asepkhit ciangin Datuk Seri Anwar Ibrahim pen Prime Minister semsakding cihzong geelna om cihi.\nDatuk Seri Anwar Ibrahim pen tulaitak thong akia ahihi. Ahi zongin kumpipa hehpihna “Royal Pardon” tawh asuahtaktheih nadingin ki vaihawmding hi. June 08 ni in thongpan asuaktading in ki vaihawmding a, tuahit ciangin Datuk Seri Anwar Ibrahim in Prime Minister semtheiding cihi.\nMore: Malaysia gamsung Election hunciang buaina aomleh sepziading kisin kholhna nei\nDr. Mahathir in abeisa in makai asem ahi Prime Minister Datuk Seri Najib Razak in General Eletion ah alelhkhitzawh bangmah hong thuza nailo hi. Najib pen apaikhiading hita hi. Ahi zongin bangmah thuhkikna, aphu lakkikna kineiloding a, gamsung ah thukham akizuihkik nadingin ki hanciamding hi ci’n genbeh hi.\nMalaysia 14th General Election huhau in Thursday leh Friday nizong Public Holiday in ki pulakkhia hi ci’n Government Chief Secretary in genkhia hi.\nPrevious: Hun manphatna ~ Tdkhen\nNext: Kaphawkpak khuanung thu tawm ~ Lengtong Pauno\nPianthakna man taktak in ~ Evan. Do Khup\nKawlgam buhtangvai kipawlkhopna “Myanmar Rice Federation” te ii website ki suksiatsak


url: =1998 kum a khatveina Pi leh Pu Bible Camp, Tedim ~ Khup Khan Thang :: ZOMI DAILY\nposted on 3 November 2017 at 11:41 pm Lomkholna: Biakna, Khupkhanthang, News\n1998 kum December kha ni 15 pan 19 ni dong, Tedim khua sungah, a khankum, kum 70 acing khin pilehpu te, Cope Memorial Baptist Church ah kikai khawm in, Laisiangtho sinna kinei pih hi. Hih “Pi leh Pu Bible Camp” pen, Tedim khua a kiphut Tedim Christian Fellowship (TCF) in asep abawl, avaihawm pansan la in, sum leh paai bei khempeuh Khup Khan Thang & Nu Ciin Man Niang te nupaa in sii hi. CMBC pawlpi in innteek sem hi.\nDecember kha 15 ni Breakfast zingniangtui leh pongmoh lap ding in, CMBC biakinn kiimnai aom pilehpu teng hong kikai khawm uhhi. A puanlom dinguh atu ata ciat in hong puakpah uhhi. Leitawhtan, Leiluum, Lawibual aa omte leh Sakollam lam aa omte mawtaw Hilux tawh kidawn kawikawi hi. Myoma sungah om damlo hong paizolo te zong mawtaw tawh kidawn hi. Hih vaihawmna thu azak ciangin, Tonsim lam aa khualzin aom, Kapteel te Pu Tun Za Go in hong delh vingveng aa hong kihel thei hi. RCM, Baptist, AG, EBC, UPC, ZBA, Methodist, Presbyterian, pilehpu te zong hongpai kiim in, avek in sawmkua val, zakhat dektak pha hi.\nPilehpu te hong tung maasa sa, TCF vaaimuak te’n niangtui/coffee leh moh tawh nadawn pah hi. A min uh leh asuah kum uh a kikhupsak kawmin, asii Blood Pressure (BP) kiteh sak pah in, a nektheihloh an leh meh, leh a kihuatpih zatui zahaa te zong kidongpah hi. Amau tawh agiak khawmding Zato Sayama 2 zong hong kipiakhia (Volunteer) uh hi. Zatui zaha zong kiging sa-in kikem sak pah hi.\nBreakfast: niangtui, coffee, bawngnawi, pongmoh, mohphengkan, aktui huan, cih bang leh Lunch/Dinner: aksa, bawngsa, voksa; zan ihmut maa niangtui/coffee tawh vak in, nipi khat sung siset CMBC Biakinn sungah nupi teng kigiak sak aa, papi teng Cope Pre-School inn ah kigiak sak hi. Phalbi laitak ahih man’ in, a lupna kikal uh-ah Meihol meibung tampi zanthapai ki cihsak hi. Zanzun nawnte a’ding zunbel zong kileisak lai hi.\nBreakfast nek khit ciangin, tavuan nei sia teteng in, Ziing lam kikhopna leh thusinna neipih hi. Tua khitteh lunch kine hi. Sunhun nai 1 sung kitawlnga sak hi. Nitaklam kikhop thusinna kineipih leuleu aa, aman’ uhteh dinner ne hi. Tua khitteh a giahphual uh ah “Vesper Service” kibawlpih in, tea/coffee dawnsak in kilumsak hi. Nitak simin sayama te’n zatui zahaa vahawm uhhi.\n“Pi leh Pu Bible Camp” a kizawh ni-in, Khuasung ulian makai pawl khat, Khup Khan Thangte tanau pawlkhat tawh Special Grand Dinner kibawlsak hi. Zanciang camp fire kinei aa, Zola awi, Khup Khan Thang te nupa Zola a’phuah te uh sut in awi aa kilam hi. Lamgui zong kikai hi. Tua khit ciang Lucky Draw zong kibawl sakhi. Azing ciang breakfast nek khit ciangin kikhen uhhi.\nHih “PI LEH PU BIBLE CAMP” bawl ding ka ngaihsut khak dihdihna in; – Sakkara Island ah Du Pont Adi-pure Plant 2nd Fluid Bed Dryer Upgrading & Semi Refinery Crystallizer Plant Project ah Project Engineer ka sep ciangin afternoon Shift 3.00-11.00PM kasem hi. Tuipi tungah minute 30 bang Ferry kituang hi. Nitak khat nasepna pan kaciah lam-uh, zankim laitak, tuipi tungah huihpi guahpi katuak-uh aa, ka ferry banguh tuihual tung tumzel dawkzel bang liangin hong om hi.\nKalaisai a kisi ziau thei ding hiveh e cih kalungsim sungah hong suak hi. Simawk leng, kasum lawhlawh teng bang ding? Gamdangah meh lim nono, an lim nono ka nek hang… Kakhuapih katuipih te’n tuisik haikhat zong hong noptuampih, hong nekpih khak cih lah hilo aa, bang a khiatna om? cih bang ka ngaihsun kha hi, Ci adam leh khatvei peuhmah Tedim ah ciahin PilehPu teng peuhmah an nekpih ding cihkhat kalung sungah hong suak keeimawk hi.\n1998 kum October kha-in, Singapore aom, US Embassy ah America gam zin theih nading “Visa” ka siauh uh leh kanupa un ka ngahpah uhhi. Ko zong Singapore nusia in USA gamah kikhuasak ding khawng kalung tung zaw uh aa, ka Singapore Permanent Resident (PR) zong apkik (Renounce) uh hi. Singapore for good, in ka nusia pah uhhi. USA pai hunding kha 3 sung “Visa” ka ngah sung uh Kawlgam ciah in hun saupi Tedim ah kazangzaw uhhi. Tua hun sungin hih a khatveina “Pi leh Pu Bible Camp” zong kabawl pah uhhi.\n“Visa” kha 3 teng Kawlgam ah zangh zaw in, a’ kha 3 cin’ nang’ ni khat sap January 06, 1999; 3:30PM San Francisco khua katung uhhi. Nisuahna lam pan nitumna lam zuan hi kei le ung, Kawlgam pan kadin khiat hun uhtawh ka “Visa” ngahhun kha 3 beima in USA atung man’lo ding ka hi uhhi. Azingciang in San Francisco pan ding khia leuleu in, Wasington D.C ka nitak tu’n uhhi. Pa Ngo Cin Thawng te inn ah kha 3 valtak man’ ngenlo in zin hong do ahih man’ in, lungdamna hih lai tawh kako hi.\nHih “Pi leh Pu Bible Camp” kibawl a kipan Zomite sungah piteekte puteekte ih-it, ih-khoi, ih-kepding, ahilam khanlawhna thakkhat hong piang hi. Biakinn pawlkhat in, kum 60 tungsiah pilehpu te, pawlkhat in piguai puguai te letsong piakna, pahtawina piakna hong phuankhia in, kumsim in zom tawntung uhhi.\nVideo: Khatveina Pi leh Pu Bible Camp, CMBC Tedim (Part I) December 1998\nKhup Khan Thang te nupa Zola a kiphuah teng:\nMr. Levi Gin Za Cin, B.G.M., W.K.H., H.G.P. phuah:\nHih Zola teng pen Zolaphei hi.\n1. Thangvan saang pan, Sianmang in, maimit hong suan, Dimtui vangkhua, phualgia bang hong zuuntah e; Khup Khan Thang leh, Ciin Man Niang, tui bang agawm, Sanggah mom te, zua pa leh, tun nu hi e.\n2. Tun leh zua tan, momno te, gil bang giah nang’Sung-inn sau nuam Dimtui lai, ah khuam sak e; Tum bang a guai, Pu von leh Pi von te zong, Mu bang ngai in, Sianmang tual, ah hong khawm e.\n3. Sesum ah lamh, li tui bang khang semsem hen, Dimtui vang khua heisa bang, pal sak hen aw;Kumsawt phui-gua, bang hing in, kui tung hen, Sinthu akhual, Lawi bang in, thang den hen aw.\n4. Hi bang sinthu, cianphung bang, k idem ciat ni,Zogam tulta, sunni bang taang sak ni e; Sianmang lo in, simlei sinthu kimlo a, Sianmang minlawh pak bang in, tawiciat ni e.\nPu Vung Dal Phuah:\n1. a. Dimtui tanggual zatam lai a, hawmsiam a gual sing aw ee; b. Hawm a siam aw, Thangno aw, Niang aw, vondeih tawisak nuam sing ee.\n2. a. Nunkhum laina, albang natah, Sanggah te Zua pa hi cia; b. Sian in nibang hong awi ding a, nakhan suangsawn ding hi cia.\n3. a. Langlam dinga, lung atup, Manlong zuahuang akhia cia; b. Zata’n deih a,pal alawhla, naduang a kibaang khin e.\n4. a. Dimtui ngalliam, vailun, dawnghawng, Cin Do Kham leh Khup Khan Thang hi ee; b. Langlam philtang bang hongpawi ee, Dimtuita lungtai sak ee.\n5. a. Tulgahluai Phialva bawm e, nahawmtel zata’n bawm ee; b. Tuun gual, Zua gual albang nongtah, nakhan kumkhua sawt hen aw.\nPu Dai Nang Phuah:\n1. a. Kawi tawh holung natup aa sungtui nawnglawh Sian in nibang awi hen aw; b. Nakhan kumkhua hongsawt hen la, langlam libang cing hen aw.\n2. a. Nahawm siam no, Dimtui lai ah Gamgua bang kui tung hen aw; b. Kumsawt tu bang ih cincin ding, ning leh aisa niang hang ee.\n3. a. Von Thang hawmsiam heina peuh ah, tatna thal zanghen aw; tuizum tual ah vaimang munah navaang nibang taang hen aw; b. Navaang nibang tang hen aw, kumsawt guabang hing ve aw.\nBo. Pu Zel Khaw Pau Phuah:\n1. a. Khangciang vaimang tongdot luang a, Khup Khan Thang leh Ciin Man Niang, No hawm haibang ngak un gee; b. Sianmang Zeisu tongdam sanna, tumbang guai pakbang na tawi tulmawh hen aw, Hiangsing bang zau lai hen aw.\nPu Gin Dal Phuah: Manlong aa phuah la\n1. a. Tun tawi siam a, von Thang langlam minthang Manlong phualva giabang ee; b. Phamsa von Mang zuang hongtho aw, natuai langlam pakbang tawi ni ee.\nPu Cin Za Kap Phuah:\n1. a. Dimtui vangkhua tun leh zua teng, hambang huaisiam Sian in awi hen aw; b. Kavon momno phualva dung zil, setang nuhnel kai ka dawm cimlo dawndawn nuam in ee.\nPu Tun Za Go (Kapteel) Phuah:\n1. a. Kapu La Cin Khup aw e, tembang nadeih Don Khaw Cing tawh vontawi tengtawh, natu sawntawh Sianmang aw, kumsawt guabang hingsak aw, Sianzamang aw ee; b. Pupa lamloh pheiphung mawtaw, tuanglam tungah vabang alen zang’sak ee.\n2. a. Dimtui navangkhua lai ah e, Khup Khan Thang aw nakawi lia nu Ciin Man Niang Tawh Humpi Nelkai bang athang aw ee. b. Zing nazinna, namcih vangkhua sesum minthang kawi lia nu tawh tun mun a Tuangtung aw.\n3. a. Cik a nekloh, sungtui kalawh lawm gual aw, lim nalawm lawm lim nalawm lawm kasa ee; b. Damna in pha e, damna in pha e, tunmun ah hilnuam ing e, ka Pasian aw e, Sian zamang aw ee.\nPu Tun Khaw Lian Phuah:\n1. a. Sianmang tongciam sawm a khat pan meigong tagah en lecin, Sianmang sinthu zo leh kilawm zoleh kilawm ee; b. Sianmang sinthu malobang hialte, tun leh zua teeksia tengtawh, azawh minthang azawh minthang ee.\n2. a. Singta vontawi ami zatamte lakah, lunglai gel Sianmang aw lawm Thang aw; b. Sianmang sinthu paaibang poma, hambang huaisiam nang aw lawm Thang, nang aw lawm Thang aw.\n3. a. Sak a lengte, khang a lengte, vonthang vabang natuanna melin muung’ ee; b. Lamlam thulsiat sangmang gel citkaih taangzam ngingei aw lawm Thang.\nPi Zen Ngaih Cing Phuah: Bible Camp pan kitelna Teci Pan La\n1. a. Tung Pasian pawh hawmsiam sang e, vonkhat tawi in zata laitan ee; b. Nang nasaang maw ih To Zeisu, kei kapham leh thangvan munmuang e, thangvan munmuang e.\n2. a. Sesum minthnag paallai lo ding zata tongdot vontawi tuai Thang kilawm pen e, Thang kilawm pen ee; b. Zatam tongdot vontawi tuai Thang mah kilawm pen e, sung nek laikuang zata taipen ee.\nHih Laphuakte khat nangawn a nungta nawn kei uhhi. Tu dongciang kei theih ah Pu Dal Za Khup bek nungta lai hi. Pite lam pan khat leh nih bang nungta lai thei inteh. Hong khua_ngaih huai veve mawk ei!Video na et nop leh Youtube “Khatveina Pi leh Pu Bible Camp, CMBC Tedim, (Part I, II, III) December 1998” ah ki en thei hi.\nKhupkhan Thang Taithul, Norman, Oklahoma, U.S.A. October 25, 2017\nPrevious: Meivak pawi, Khuado pawi ~ Pau Khat Suan\nNext: Khuado Pawi Brisbane ahzong nuam ei


url: =Thuthak Tomkimcing 20 Aug 2014\nA. Phil lei leh Kamdawn sumzeek ding.Tuithang gunlei tun a om Tongsial khua ah paitoh nading Phil lui leibawl na ding in Tein 2000 kiim khia cih in kamdawn Tedim ah thu thang hi. Tua tawh kizom thu in athu kikan ahihhang Myonee pan in mipi theihding in aki gensang in Nasem ding Leibawl leidawh ding Company te tawh kiho nalung ngulh zaw uh cih kiza hi. Hih Phillei bawl ding in abawl nuam nasem nuam Company te kituh zel uh ahihi. Zomite Khantoh ...na ding hong kipia zong in kisem theikim lo kibawl theisiam thei kimloHi. Ahizong khut mowl hon te nasep piak ding zong kisam cih mipi tungpan kiza hi.Lambu Engineer kua in makai in banghun sem ding a, baghun zong ding cih mikuihna ding Company te khua kha hun laitak cihi.\nB. Champhai paina lam pi khat kipuah ding.\nCingpikot khua leh Muallum kikal Gamgi lui acih na pan kipan Mualnuam B, Mualnuam A, Guasing khua khen Lentang mualdong Lampi puah ding thu om a, Lampi phuah hun ding akitheih nailo hang in Tedim khua Zomi neihsa Kazaitha Company te in in gam khantoh nading ahih nak leh sep nopna nei zo cih Tedim khua ah ging hiauhiau zo ahihi. Hih lampi tai kawk kua kim pha ding ahih ban ah ah leigil sitset 10 ft in bawl ding ahihi. Nasep nading sumbang zah tawh kisem ding cih kigen siang nailo ahih man in mipi tha lawpsak na ciang bek in athu kiza sak bek pan kigen hi.\nC. Tedim leh akiim ah Innthak kilamtam' Nasem te'n nitha khan\nTedim khuapi leh akiim om khua ta te ah leisan leh Suangte tawh innlam kitam ta hi. Adiak in Biak inn te Zum inn te, Ai tuam inn te ah Leisan leh Suang te tawh inn kilam ta hih man in Leisan ciang siam nasem mi kitawm na leh nasep tamloh na hang in Payan te in anitha uh khang sak uh cihi. Payan nasem Makai te nikhat in 13000 bang in sem ta uh a, anungzui te tul 7,8, 9, tulsawm ciangbang in sem uh cihi. Ahin zong Payan nasem te in gamdang nasep bang in ahun bit daak 8 sem kimzo taktak lo uh ahih man in Nasep nei te'n dinkhawlsak thei cih kiza hi.\nD. Meitei gun tuidaal pi pan bang na kisem ding.\nKalay myo tawh kineh Meitei gun tui daal pi 2004 -2005 kumpan in kipan ahihi. Tua kiim teng acre 4300 lou tui piak na in zong kizang khinzo hi. Tu in Meitei gun tudaal pi pan in Khuaphe meitha Megawatts 380 leh kumsim khuaphe meitha avangkim tehna 1903 Kilowatts kingah khiathei ding hi a, Kyats 131000 Million/ $ 152 Million bei in kibawl ding cihi. 2016-2017 kum ciang nasep zawh ding in gelna om cih khuaphe mei thusa pawl Union Minister U Khin Muang Seo in gen khia hi. Hih nasep na ah Sein Enterprises Development & Investment Chinna pan in China Harbour Engineering Company (CHEC)te'n sem ding uh hi. Gamsung pan in Meitei gun tuidaal nasem MEGA Resources Company leh Korea pan in HANSHIN Engineering & Construction te in sem uh hi napi in matunlo ahih man in 2014 July 19 ni in nasep gilo ci in kihawl khia cihi. Kisem kik mah leh zong Zogam sung ah ineih sa guitui kinop tuam nailo ding hilai tuak in thu ging khia hi.


url: =🎧✝Listening to God✝🎧 – KALEIDOSCOPE\n🎧✝Listening to God✝🎧\nLink | 11/30/2018 | j2w7\n< Who Touched That Dial?!\nThe DC Superhero Girls in: “For The Girl Who Has Everything”! >


url: =Stool Backpack Bentwood Stool Backpack Uk In Fishing Hunting Stool Backpack Rucksack Seat Chair Bag In Fishing Hunting Stool Backpack Rucksack Seat Chair Bag Camping Hiking Uk – lamareedeboulogne.info\nstool backpack bentwood stool backpack uk in fishing hunting stool backpack rucksack seat chair bag in fishing hunting stool backpack rucksack seat chair bag camping hiking uk.\nonline shop pk fishing chair outdoor portable folding stool backpack pk fishing chair outdoor portable folding stool backpackhigh quality portable travel outdoor use chair backpack, fishing chair outdoor portable folding stool backpack portable fishing chair outdoor portable folding stool backpack portable folding fishing chair backpack, l high quality outdoor fishing chair portable folding stool l high quality outdoor fishing chair portable folding stool backpack travel climbing outdoor user chair backpack, playking fishing chair outdoor portable folding stool backpack playking fishing chair outdoor portable folding stool backpackhigh quality portable folding fishing chair backpack, more jtech gear sample sale popular airsoft jtech ecitonii stool backpack, folding cooler and stool backpack picnic bag hiking camouflage seat folding cooler and stool backpack picnic bag hiking camouflage seat table bag, folding cooler and stool backpack multifunction red collapsible camp folding cooler and stool backpack multifunction red collapsible camping seat and insulated ice bag with, portable stool white clinic chair portable stool chairs footrest bar portable stool white clinic chair portable stool chairs footrest bar stool portable stool backpack portable stool, military select shop waiper rothco rothko backpack ampamp rothco rothko backpack amp functional backpack storage capacity also becomes chair stool combination olive back pipe to be firmly, multipurpose l portable folding stool backpack travel chair multipurpose l portable folding stool backpack travel chair bag fishing chair , fishing chair bag outdoor portable folding stool backpack fishing chair bag outdoor portable folding stool backpack fishing tackle high strength large capacity foldable bag chair from chinesewholesalers .\nPosted on 05/23/2019 04:54:27 pm Full size stool-backpack-bentwood-stool-backpack-uk-in-fishing-hunting-stool-backpack-rucksack-seat-chair-bag-in-fishing-hunting-stool-backpack-rucksack-seat-chair-bag-camping-hiking-uk.jpg


url: =VANTUNG GAM TUNG DING KUATE HIAM?:Rev Dal Khan Ngin – FGA Tulsa\nVANTUNG GAM TUNG DING KUATE HIAM?:Rev Dal Khan Ngin\nJanuary 23, 2019 Comments Off on VANTUNG GAM TUNG DING KUATE HIAM?:Rev Dal Khan Ngin Zokam FGAIM\nANTUNG GAM TUNG DING KUATE HIAM? (Mt.7:21-23)\nVantung gam a tung ding kuate ahi tam? Tuiphumte maw, AGte maw, RCte maw, SDAte maw? Topa Zeisu in vantung a ka Pa deihna bang a gamtate bek tung ding ci hi. Topa Zeisu in vantungah tung lo ding a cih kuate hiam?\n1. Zeisu pen “Topa,Topa”a cite:\nZeisu pen Topa a cite Tapidawte i hi a, Tapidaw khempeuh vantung tung kim lo ding cihna hi pah hi. Zeisu pen Topa ci-a nisim a sam dente pen thungenngente zong hi a, thungenngente zong vantung tung kim lo ding hi. Pasian deihna bang a gamtate bek tung dinguh hi.\n2. Zeisu min tawh thuhilhte:\nPasian thu a gen thei khempeuh, Pasian nasem khempeuh vantung tung kim lo ding cihna hi. Tuhun ciangin Pasian thugen a siam tampi om a, Lai Siangtho sang a zawh manin Pasian nasem zong tampi om hi. Thugen siam pawlkhat, Pasian nasem pawlkhat vantung tung ding a, pawlkhat tung lo ding, ci hi. Pasian deihna bang a gamtate bek tung ding hi.\n3. Zeisu min tawh dawi hawlkhiate\nZeisu min tawh dawi hawlkhia tampi om hi. Zeisu in dawi hawlkhiat ding a vangliatna a piak, dawi a hawlkhia nungzui 12 lakah Judah Siakazuh zong kihel hi. Tua ahih manin dawi hawlkhia khempeuh vantung tung lo ding a, Pasian deih bang a gamtate bek tung ding hi.\n4. …Nalamdang bawlte:\nPasian in Egypt gamah gimna nam 10 a tunsak lai-in Mawsi bawl nalamdangte mah bangin Faro’ dawi aisanten zong bawl thei hi. Zeisu min tawh nalamdang bawl pawlkhat vantung tung lo ding hi. Pasian deihna bang a gamtate bek tung ding hi.\nTua hi leh, Pasian deihna bang a gamtatna pen bang hi a, Pasian deihna bang a gamta kuate hiam?\n1. Thukham a zuite ahi ding hiam?\nLai Siangtho sungah thukham zui a kisate pen Phazisete hi. Thukham 10 nen suahin thukham nam 613 suah uh hi. Hih thukham 613 teng zuih ding hanciam uh a, lengmasel nangawn sehsuah pia uh hi. Lampi ah ganhing khatpeuh a siklup khak ding kidawm uh hi. Thukham neuno khat nangawn zuih ding hanciam uh hi. Tua hi napin Topa Zeisu in “Vantunggam tawh na kigamla kei hi (Mk.12:34) ci hi. Tua banah “Tua Phazise-te sangin na gamtat uh a hoihzawk kei leh vantung gam na tung kei ding uh” ci hi (Mt.5:20). Tua manin vantung tun nading Pasian deihna bang a gamtatna pen thukham zuihna hi lo a, Pasian deihna bang a gamta pen Phazise-te hi lo cih kitel mahmah hi.\n2. Gamtat hoih a gamtate hi ding hiam?\nLai Siangtho in “Midik khat beek om lo, a hoih a gamta khat beek om lo” ci hi (Rom.3:10,12, Lt.14:3). “Note gamtathoihpen zong belpuansia tawh kibang” ci hi (Isa.64:6). Pasian in i gamtat hoihpen nangawn kihhuaisa a, Ama deihna bang a gamtatna’n hong sang zo peuhmah lo hi. Banghang Pasian in i gamtat hoihnate vantung tun nading Ama deih bang a gamtatna in hong sang zo lo hiam cih leh-\n(a) Mihing khempeuh mawhnei i hi a, mawhna tawh kipelh thei lo (Rom.5:12, 3:23). Mihing khempeuh mawhna kung i hi a, gamtat hoihnate pen a gah limci, a hoih hi lel ahih manin kuamah mawhna tawh i kipelh thei kei hi.\n(b) A hoihpenpen i gamtatna zong Pasian in kihhuaisa lel hi (Lt.14:3, Rom.3: 10,12, Isa.64:6). Aman hong sang zo lo ahih manin ongmat hong pia lo ahi hi.\n(c) Pasian pen lungsim ngaihsutna tawh thukhenpa hi (Jer.17:10). Mihingte in a pualam a kilangte bek mawhna khialhna’n kingaihsun a, Pasian in lungsim ngaihsutna pan thukhen hi. – Numei khat khialh nopna lungsim tawh a ente mawh khin (Mt.5:27, 28). – Duhhop huaihamna pen milim biakna (Efe.5:5) – Mi muhdahna pen mi thahna (1Jn.3: 15). Mihing khempeuh mawhna tawh kipelh thei loin i gamtat hoihpen zong Pasian in Ama deihna bang a gamtatna in hong sang zo lo hi. Mi khempeuh i mawhna thaman sihna thuak ding vive ihi hi (Rom. 3:23 ,6:23). Tuikia le tuikia kihon thei lo, a hon ding tuikia lo khat a kisap bang i hi hi. Mawhna tui sungah kia-in kuamah i kihon thei kei a, mawhna nei lo khat in hong hotkhiat ding i kisam hi. Tua manin Pasian in mawh nei lo, a Topa Zeisu Khazih leitungah hong paisakin, i mawhnate Ama tungah kisuan a, (Isa.53:5) i mawhnate hong puaksakin (Jn.1:29), mawh nei lo mi hong suak sak a, (2Kor.5:21), mawhna hang a daan khempeuh le mawhna thaman sihna hong thuaksak hi (Gal.3: 13, 1Pit.2:24).\nPasian a lungkimsak mi khat bek om a, tua pen a Tapa, Zeisu Khazih ahi hi (Jn.3:17). Topa Zeisu in Getasimani huanah “Nangma deihna bang hi ta hen” ci hi (Mt.26:39), “Ka Pa deihna bangin a gamta ka hi” ci hi (Jn.6:38). Tua manin Pasian deihna bang a gamta pen Topa Zeisu bek hi. A Pa deihna bang a gamtatna in eite mawhna thaman ahi sihna hong thuakna ahi hi. Pasian in Abiahang pen a gamtat hoihna hangin midik mi siangthoin ciamteh lo a, a upna pen diknain ciamteh hi (Rom.4:23-24). Tua mah bangin Pasian deihna bang a gamta Topa Zeisu kei tang dingin si hi, cih na up, na sanna pen Pasian in nang midik misiangthoin hong sangin A deihna bangin a gamta-in hong ciamtehin vantung a tung thei ding na hi ta hi, Haleluijah!\n(A gingin simkhia inla na lungsimtawng pan ki-ap takpi in) “Topa Pasian aw, vantungah Nang deih bang a gamtate bek tung ding ahih na tuni-in nong tel sak hi. Nang deih bang a gamtatna cih pen thukham zuihna le gamtat hoihna ahih loh lam zong nong telsak hi, ka lungdam hi. Vantung gam tun nading Nang deih bang a gamtatna pen ka mawhna thaman a si Topa Zeisu ka up ka sanna hi, cih nong telsak manin ka lungdam hi. Topa aw, ka mawhna hangin nang mawhlawh hong tawisakin ka mawhna thaman ahi sihna nong thuak sak a, na sisan manpha tawh ka mawhna khempeuh nong sawpsiangsak manin ka lungdam hi. Na dikna le na sianthona kei adingin ka sang hi. Ka Gumpa le ka Topa dingin kong sang hi. Tuni a kipan Na ta, Nang’ aa, Na innkuanpih ka hi ta a, vantung a tung thei ding ka hi ta hi. Topa Zeisu min tawh lungdam koin kong ki-ap hi, Topa Pasian aw. Amen!\nSource: Zangkong Awging Jan/2019


url: =Zomi GS nihte leh Malaysia Zomite holimna :: ZOMI DAILY\nposted on 11 February 2015 at 9:07 pm Lomkholna: News, Politics, Zomi, ZomiQuavadis\nGZA Genral Secretary Dr. Do Suan Mung in Simleivai (Politics) a thupitzia leh a piangthak khat in minamvai leh gamvai a nawl khin theih loh zia limtak in hong gen hi. Ama genna ah “Leitung tawn lo in vantunggam Direct in kitung thei lo ahihman in mihing khempeuh aa dingin Simleivai (Politics) pen a kimangngilh bawl thei lo thu khat ahihi” ci hi.\nHimah hi, ih biak Pasian mahmah inzong leitung mihingte hong vei in ih nuntaakzia hong puah pha nuam ahihman in khatbek a neihsun a Tapa Zeisu leitungah hong sawl suk tangial hi. Politics thupi lo hi leh Pasian in a teeltuam Israel mite a makaih dingin makai picing, gaalkap hangsan leh kumpi liante na pia lo kha ding hi.\nMalaysia gamah Chinte pangbel Zomi kipawlna khat leh nih a om hangin Unau innkuan minam khat ih hihna a bei hi tuan peuhmah lo hi. Pu Gin Kam Lian cih mah bangin ei Zomite Chinte sungah khat leh nih ih va kihel kiau zelna hangin Chinte in phattuamna na ngahngah uh a, ei ngah ding bel tu ciangciang om nai lo hi cileng kikhial lo kha ding hi.\nPu Gin Kam Lian in “Satan a kikim ding kimlai hong kikim loh ciangin a kilungkim lo hi” na ci hi. Human Rights violation ih cih pen tua hipipen lo ding hiam? Zomi tawh ih dinna Party ZNC/ ZCD phungvuh in, tui helloh Zomi teng Zomi min tawh ih kipawlna, tulaitak leh mailam hun ding ih geelkhopna Zomi Zumpi ZAM (Zomi Association of Malaysia) pen ih hihtheih zah in thapia in thungetsak tawntung ni. Zo Sunni pa’n Itna tak tawh, Francis Lamthang (Zomi Quavadis)\nPrevious: Rev. Dr. A. Roy Medley to visit Chin State\nNext: Thucinh thutang (M)


url: =Kim Tuang mangpha khakna ~ Rev. Thang Van Lian :: ZOMI DAILY\nKim Tuang mangpha khakna ~ Rev. Thang Van Lian\nposted on 16 May 2022 at 2:21 pm Lomkholna: Dahpihna, News, Thangvanlian\nKim Tuang, gam leh minam ading na naseppih lawmte sung pan kua hiam teng in phamna ningtui hong tulh un teh, cih nang um ngam ngei lo mate.\nKim Tuang, kikhen thei lo minam khat hi hang ci-in Siamah Dim Lun Mang kithah lai bang lungphona ah nang makai keei mate. Ahih hang kuaten na ngawng hong tan ding, cih nang um ngam ngeilo mate.\nKim Tuang, selung va bang a pil, milun kiciten na khetul guipite tem tawh attanin na sa hong sem nenin mei tawh hang keu ding uh, cih nang bek hi lo kuaman um ngam ngeilo mate.\nKim Tuang, na luang hong kivui ni dong nang hong thatte in na lutang sel cip lai ding uh, lutang om loin hong kivui ding, cih nang um ngam ngeilo ding mate.\nKim Tuang, na itte mah in a hing laipi mah temtawh hong at laitak na nungah nang gum dingin kua teng hong kipan ding, cih na mitkha ah a banbanin mu ding napi cin ni za val dong hong kidak koih lel ding, cih nang um het lo ding mate.\nKim Tuang, Zomi vai-in mulkim het loin nang thautawi lo khat hong bawlsiat laitakun tua hong bawlsia leh hong thatte mah na khualluatnate amau thei het lo mai ding uh mate.\nKim Tuang, kum 100 val bang Zomi Khristiante tangthu ah a piang ngei nawn lo mulkim huai leh lipkhap huai tual thahna nang tungah hong tung ding, cih nang bek hi lo amau a support mite in zong um ngam ngei lo ding uh mate.\nNang bang khangno gam vai thumu, hangsan leh veina nei khat galhiam tawi lopi gal man sa man bangin a om uh teh a meidawi luat zawk man uh hi, cih amaute kiphawk tuan lo mai ding uh mate.\nLaizom melmate khutlum tawh mulkim huai takin kha na kiat ni hi ta leh ni 142 sung na luang hong kiselcip sung ahi zongin na luang hong phumna uh pan la khia in lam khang ken ah hong paih ding uh, cih nang um ngam lo ding mate.\nNa luang hong kipham ni leh hanah dai na tan ni-in na it na ngaih, na muan na suan, na lamet mahmah lawm hoih teng kim kei si uh e, ci ngel ni teh mate!! Khuamial sung i tun laitak eima lim nangawn in hong taisan hi mawk a maw.\nKim Tuang, na luang tungtang ah hong delh pah ziahziah ding a na muan miteng gelkhia diamdiamin a om uh leh zong lamdang sa kei in! I Topa in nang hong gelkhiatsan ngeilo ding a, nang adingin thuman thukhenna lakkhia ding hi.\nKim Tuang, Topa Pasian in nang adingin thuman hong khensak ding a, na sisan takna leitang bek hi loin nipi khapi leh khuazing khuavakte in nang adingin Pasian mai ah teci na pang ding uh hi.\nKim Tuang, lungnuamin na pai in! Na veina leh na lamet Zogam Zomi mabante a zom dingin khangthakte kil bang hong khang ding uh hi.\nMore: ZRA leh Siamsin vaitawh kisai Kim Tuang ii Pulakna\nKim Tuang, nang a tawldam ta hi cia maw. Paisa na it na zuapa leh na it na ngaih tampite tawh kimu nucia maw. Migilote a kimuh nawnlohna mun thau suang a ukcipna leh mipi paulam a siatna bawlte om lohna mun Topa’ angah tawldam in maw. Rev. Thang Van Lian\nPrevious: Deal Making leh Zogam masuan\nNext: Breaking news: Texas Sang kikapna ah sangnaupang 18 leh Sangsia 1 si\nMeeting paizia (2) ~ J. Thang Lian Pau\nMyanmar Bible Society panpihna sumkhak ding hanthotna\nSingapore Zolia te dinmun nong theihpihding uh


url: =Mercedes Benz Typ 219 W105 Ponton Betriebsanleitung Bedienungsanleitung 1956 | eBay\nMercedes Betriebsanleitung Typ 219 W105 Ponton 1956\nMERCEDES Typ 219 Betriebsanleitung 1958 Handbuch W105 GROßER PONTON BA\nBetriebsanleitung Mercedes W 105 "Ponton" Typ 219 ed. VI 1957 owner´s manual!\nMercedes Benz W219 CLS-Klasse Bedienungsanleitung Betriebsanleitung 2195845081\nMercedes 180 Db W120 Ponton Diesel Betriebsanleitung Bedienungsanleitung 1960\nDetails zu Mercedes Benz Typ 219 W105 Ponton Betriebsanleitung Bedienungsanleitung 1956\nMercedes Benz Typ 219 W105 Ponton Betriebsanleitung Bedienungsanleitung 1956\nlokov0 (74768 )\nBetriebsanleitung Mercedes Benz L207 L307 Bedienung Wartung 1976\nSkoda Roomster Betriebsanleitung Bedienungsanleitung & Instandhaltung 5 / 2014\nOpel Astra F Betriebsanleitung & Wartung 1992 Bedienungsanleitung\nFord Taunus Limousine Turnier HD Betriebsanleitung Bedienungsanleitung 1976\nAudi A4 B9 8W Betriebsanleitung Bedienungsanleitung 11/2016\nFiat 125p polski Limousine Kombi Bedienungsanleitung Betriebsanleitung 1970er\nLetzte Aktualisierung am 18. Sep. 2020 12:25:00 MESZ Alle Änderungen ansehen


url: =Pau Siing's Likes - Zomi Community Network - Your Network\nPau Siing's Likes\nBack to Pau Siing's Page\nZomi U leh Nau te Khat peuh in phattuam na …\nBlog Odin tawh Phone Root dan ding Samsung Galaxy Note 2 N7100 pen Official 4.3 3 Likes\nZola Mp3 Free Download/Play\nBlog Zola Mp3 Free Download/Play 2 Likes Zomi Songs Honglamto Pasian Khitui Khaici A Tawntung Lia leh Tg. Te (Lengtong Series I, II, III) Laizom Melma + Zogam Hong Paalding (Lengtong Pauno) Mixed Zola Zo Heisa (Zamdal) Zomi Songs (Various Artists) Kap… Page Zomi Songs 7 Likes\nDeih sak na\nIphone ah Cydia thuah theih na ding leh Myanmar font ngah na ding deih sak na…\nBlog Deih sak na 2 Likes\nNero 11 Full Version Hih anuai a Nero 11 cih link panin Trial Version Download masa din run ding in tua khitteh a nuai a Serial key pen guang kik ding... Video file leh Sound File te Rip Convert thei Burn thei ..File B… Discussion Nero 11 Full Version 2 Likes Zomi Flash Songs Hih tawh kisai in a uk leh a sin nuam, cim thawi na dan a anei nuam i om khak leh ci in Zolai tawh gelhsa ong koih kik ing. Kicin lohmanin Flash pan bawl theilo pak in ziakai kha ing ei. Ong na mais… Page Zomi Flash Songs 5 Likes\nNaulak Mary Kim Member Naulak Mary Kim 2 Likes\nInsuih Kawm Zai I Rel Ang U! video Insuih Kawm Zai I Rel Ang U! 1 Like Social InfoGraphic stats\nSocial InfoGraphic stats: 'Take a look at the interesting infographics, containing demographic statistics behind the most popular social networking sites in the…\nBlog Social InfoGraphic stats 3 Likes Zolia paalno\nBlog Zolia paalno 2 Likes\nDidim Member Didim 1 Like A 64 Veina Zomi Namni (Zomi National Day) Singapore ah nuamtak kizo\nZomi Innkuan (Singapore) inntek in …\nBlog A 64 Veina Zomi Namni (Zomi National Day) Singapore ah nuamtak kizo 2 Likes The Voice Journal The VOICE Weekly Journal (Burmese Version) published in Yangon Discussion The Voice Journal 1 Like Zomi Flash Songs\nSteven Mang- Penpen Tunnu…\nBlog Zomi Flash Songs 7 Likes A strange new world for refugees from Burma\nJACKSONVILLE, Fla. (AP) — The "CSI" shows are a big hit. "Dancing with the Stars," too. And hamburgers! What a treat. Football, though? That's still a mystery, a demolition derby of huge men…\nBlog A strange new world for refugees from Burma 1 Like Alternatives to Youtube\nThe most alternatives to youtube listed all in one place. Here you…\nBlog Alternatives to Youtube 1 Like Malaysia 6P tawh kisai galtaite ' theih ding… Malaysia 6P tawh kisai galtaite ' theih ding thu pawl khat: UNHCR i makaihna tawh aki bawl ding kumpilam ah khutmal mekna pen "6P" kici nawnlo ding, kici nawnlo hi. "6P" pen P vive aki gawm (6) hi… Discussion Malaysia 6P tawh kisai galtaite ' theih ding… 2 Likes\nACR Newsletter ACR Newsletter (Read & Download) Discussion ACR Newsletter 2 Likes\nZOLISH Group ZOLISH 1 Like Lungdampihna America Baptist Church aading Pasian hong zatsak Zomi Khangno khat Pasian khuavaak i san zawh, tu ma kum zakhat lai a ki pan, Pasian in ei Zomi te ih pianna Zogam pan in Kawlgam, Vaigam leh mun tuamt… Discussion Lungdampihna 2 Likes GMI Lungdampihna Grace Music Institute (GMI) Yangon khuapi sunga om, Rev.Go Lian Suum (a) David Suum (President/ Director, GMI & Senior Pastor, Grace A.G, Yangon) makaihna tawh Studio hoih mahmah khat hong neih z… Discussion GMI Lungdampihna 1 Like


url: =Khansau nading lampikal 7 :: ZOMI DAILY\nposted on 18 January 2016 at 12:15 am Lomkholna: Article, Health\n1) Lungsim dai (kha muang) takin om hihiat ding:\nA lauthawng (khamuanna neilo) te a tha kiambaih hi. A baihlam a, a muthei, a gelthei telungmuang in cidam hi. Positive vive in mu thei in.\n2) Hong panpih ding lawm hoih nei in:\nNa vangik hong dawn thei dingte tungah ngaihsutna vangik tepulak inla genkhia in. Lawmlegual hoih tawh kikhawl inla, a piang nate tungah lungkimbaih sawm in. Ulenau kimlepam tawh kizom diamdiamte a khansau hi.\n3) I mut khamsak ding:\nNa lupan tungah na ngaihsutna a tawldam nading in la ngaih nono ngai in, lup hun ciangtan in manman in zang in. I mut baihna ding laubu simna, exercise bawlna zong hoih mahmah hi.\n4) Nekledawn pilvang ding:\nI pumpi in vitamin A,C,E le selenium dat te akisam phadeuh ahimanin hih vitamin a om mehteh mehgah te nek den ding ahi hi. Sa, singgah theipuam akisam bang a nekna in cidamsak a khansauna zong ahi hi.\n5) Exercise bawl den ding:\nNikhat minute 30 le atamzaw deuh bawlden in. Lamsiau, tuipek, setbing sik nate zong cidamna ahi hi. Nang ading a lemzawzaw bawl den in. Exercise bawlna in i cilesa nosuaksak a, a bawllote sang’ khansau cidam zaw uh hi.\n6) Zongsat hoihlo te phiat ding:\nZu tamdawn luatna le zatep na in i annek vitamin omte susia bekthamlo in hong zawngkhal sak lai hi. Na zongsat hoihlo te phait lecin ni (30) sungin na tha hong hat, hong hoih pah ding hi.\n7) Nuihmai hiauhiau den ding:\nResearcher te cidam khansau na ding nuihna kisam mahmah ci in hong thukim ta uh hi. A maigum, a nui ngeilo te hing keu ngeungau uh hi. Nuihna le maitaina in cidamsak hi. A lem bangbangin nuihna tawh kisai video te zong et zel ding le laibu sim ding leh ciamnui siam lawmlegual neihding kisam hi.\nPrevious: Zomite Malaysia gamah i nuntakzia ~ Nang Khan Pau\nNext: Itna bucing (Margarete Gawtier) Part 2


url: =Kum 300 minam ~ Dr. Siambawi :: ZOMI DAILY\nposted on 17 March 2018 at 8:03 pm Lomkholna: Article, Siambawi\nMyanmar gam, saklam le nitumna lam mualtung a om amau le amau Zomi, Zotung, Zophei, Laizou, Laimi, Khomi etc cih minam te khempeuh pen CHIN minam te ci in in Myanmar gam leh International ah kiciamteh hi.\nAmau gam pen mualtung gam hi a Kawlmi te in a mau Mualtungmi te zong ci uh hi. Lokhawh nading, sumbawl nading in hoih lo hi. Leisung pian namanpha te zong kimu lo hi. Tua a hih man in, hih minam te pen Kawlgam sung minam lian 7 lak ah sumlehpai ah a zawng zaw te ahi uh hi. Pilna siamna leh kumpi nasem te ah zong Myanmar gammi tuamtuam te tawh tehna in tawm no bek om uh hi.\nTuhun le hunluithu\nTuhun ciang in, globalization tawh ki zui in, leitung kikhelna tuihual pi hang in, thukizakna te manlang mahmah in, mi te khantoh na, gamdang te khantoh na te in hih minam te kiang ki zel hi.\nA mau a uk te a hi, gamuk te ii minam neu te tung a abawlna, khantoh loh luatna, nuntaak haksatna, zawnna te in, amau gam sang nuntaakna anuam zaw, mundang gamnuam te ah va pai in, nuntaakna thak va zong uh hi.\n20 Century ma, hunluilai in a minambup, agambup a uk taktak om lo in, khua le kuam tawh ki zui in UKPI a ki ci te in uk uh hi. Minam min tak tak zong a minambup un a kician in nei lo uh aa, a om na mun te min, innkuan min (or) beh min te pen a mau ading ataangpi min te uh a hi hi. British khutsung pan Myanmar gam suahtaakna a ngah zawh a ki pan in a mau minam bup le a gambup a uk pen thunei Kawlmi, Myanmar gamuk te ahih pah hi.\nAmau ii History tak tak pen 1800 khit pawl ciang dong bek lai tawh limtak in kiciamteh thei hi. Tua ma thu pen (historical point of view) pan kua mah in thei cian zo lo hi. A mau om na mualtung aa khua te a tam zaw pen 1900 khit ciang a ki phut pan ahi hi. Aneih uh Mualsuang te zong kum 100 kiim vi ve a tam zawhi. Ganhing lim te pahtawina aihna te tam pen hi.\nAminam bup uh ading in, Khuadopawi pen a thupi pen hi. Amau minam ni February 20 nisim 1948 pan in kibawl kibawl a, pawi thupi pen a hi hi.\nLeitung pusuah cilna le khuamuhna\nHih minam te in, khualzin gamvak uk te hi lo in, a mau omna mun ah nuam a sa thei te uh hi. British te in Kawlgam a uk hun lai tak, WW I a piang ciang in British te le apawl te ading Galkap van te puading leh gal hang in a sia khua te puah kik ding in amau minam te ki sap na pan in leitung tuipi gal apai khia ngei uh hi. Nitumna gam te pan Pasian nasem te in a mau mun a tun na te pan in hih minam te leitung in thei pan hi.\nMissionary te bawl sak Roman Alphabet hang in lai anei uh hi. Tua lai pen 1910 kiim pawl in na nei thei uh hi. Kum 2008 dong, tua lai ki bawl phatna, puah phatna om lo hi. Lai a neih cil un, a mau gam tek ah tan li ciang dong ki sin sak hi mah ta leh, kum 2000 khit a ki pan a mau lai kisinna tawm sem sem in a thei thak khangto tuan lo hi.\nHualpi na sepna le Thupingaihsut Nate (values)\n1930-1950 hun sung in zanggm lam pan sing a pua ngei ngai uh aa, a om na ding inn te uh a bawl uh hi. Hih hun sung ah, tha hat pasal te kuan khia uh aa a gam uh ciak kik uh hi. Hih hun dong, “taksa thahatna” pen amau minam sung ah a manpha pen thu a hi hi.\n1950-1975 hun sung in Galkap sung lut uh aa, a uk te sawl bang bang in a luangkham dong in na a sem uh hi. Tunglam te i sawltak hoih, a kuhkal te na hih uh aa, Kawl te in sawltak ding in a pakta mah mah uh hi.\nHih hun sung in “Tungsiah te piak Za le thu neihna” in a mau minam sung mithupi pen te, mimanpha pen te in ciamteh uh hi.\n“Taksa thahatna” in “Tungsiah te piak Za neihna” mun pia in ki nawl khin aa, minam bup pan veng le paam ciang ah kia suk hi.\nHih hun sung in, innkuan bup in tunglam thunei te sawlna, koih na mun mun ah tuan in, a tanu a tapa te pen minam dang te lak ah a khangkhia uh hi. 1980 khit ciang in galkap nasep pan tawp uh aa pawl khat te a gam uh ciah in, pawl khat te in a mau gam pua lam mun tuamt uam aa sumzong in pai kawi kawi uh hi.\n1975-1990 hun sung in suangmanpha to ding in Phakant le suang pian na mun te ah a pai ngei ngai leu leu uh hi. A tamzaw in, gamtatna hoih lo te leh nattun (Malaria) ngah uh hi.\nHih hun sung ah, a om khin sa “Taksa thahatna” pen mangthang sak ta uh aa, a om khin, “Tungsiah te piak Za neihna” le “Zangmi te bangin Hauhna” in a mau manpha a sak pen thu te lak ah hong ki hel beh ta hi.\nHih bang thu te hang in, a mau minam sung ah PILNA ki zel zo lo hi. Pilna nei lo, mizawng, minasem te na hi uh hi. Zawnna-Pilna neihlohna cyle sung ah a awkcip uh hi. 1990-2000 hun sung in Malaysia le gamdang pawl khat ah sum zong ding in kuan ngei ngai leu leu uh hi. Innkuan sung aa thahaat pen te pai khia uh aa, a innlam uah sum a puak kik uh hi. Hih hun sung mah in, a mau gam pan Kawlgam khuapi te ah dam dam in a lal lal uh hi. Kum 2000 a khen khit pawl a ki pan in leitung gamlian pi te bel ding in kuan khia leu leu uh hi. Adiak diak in kum 2002 a ki pan in gamlian ta bel ding in ki kuan khia ngei ngai uh aa 2008 dong zong hih vai mah a khang penpen a hi hi.\nHih hun sung in, tha-hat pen te bek hi nawn lo in, numei, naupang, nupi, papi, innkuan bup in zong ki khin uh hi. A mau gam ah, a om tawm sem sem in, kawlgam mun tuam tuam ah ki thehthang, leitung mun tuam tuam ah ki theh thang a hih man un, a kampau te leh a lai te, a ngeina te uh, a mau teengna gam ten’ luah in, hun tom no sung ah, a mau pau leh lai te a khangthak te un limtak in, zat cing in a thei nawn lo uh hi. Amau gam pan a khang khia khangual te in kicing tak in a theih lai hang, khangno naupang te nam dang te pau le lai te thei zaw un enpi zaw ta uh hi.\nA khangthak te un, Pau ah, a mau om om na gam mi te pau mah nuam sa zaw uh hi, enpi zaw uh hi. A Lai uh a theih taktak nawn kei uh hi. Amau tuallai te a simnuam kei uh hi. Amau lai tawh ki at thu zong tawm mah mah hi. Amau lai tawh ki gelh thu te in zong, Biakna thu leh minam thu bek bek a hih man in, naupang le khangno te a tam zaw in sim nuam lo uh hi.\nLa zong amau kam in limtak a nei nawn kei uh hi. Amau kampau tawh ki phuak la te sang, namdang te kampau tawh ki phuak la te, a khangno te un ngaih sa zaw uh hi. Tua tawh ki zawitawn in a ngeina te uh zong a thei nawn kei uh hi. A thei te in zong tua ngeina te nuam sa nawn lo uh hi.\nGam le minam vai khuamuhna\nGamvai, minamvai tawh ki sai muhna ah, abei sa, khanglui hun lai in, amau sung ah khua-pih lungsim, tanau, beh-lungsim ciang bek na nei man uh a hi man in, tu dong mah khua leh beh ciang tawh na sem thei pen uhi. Amau minam min te pen a mau ading a gol pen te a hi hi. Tua ahih man in tua min tawh kipawl na te phuan uh hi. Amau ading a golpen mun a hih man in, tua min sung mah ah buai un, tua sung aa a mipih te uh tawh thu leh la piang uh hi. Tua a hih man in mi a tawm mah mah hang un, a ki thu tuak lo minam te a hi uh hi. Theihkician neih lohna, tuahkhak thu te hunlui(history) ah aneih lohna uh, muhna toina uh hang in kilemna ngah zo lo uh hi.\nAminam sung uah, khang sawn a hau a om lo uh hi. Lo khawh losiah, khangsawn in na sep khat bek a sem te zong a om lo uh hi. “A vekpi phialun 1st generation” vive a hih na uh tawh thumuh na zong tawi, tom mah mah hi.\nKhuapih, kampau, beh ki bang te ciang bek a lungsim uh tungzo a hih man un, tua sung ciang bek aa ding thungaih sun uh aa tua tan ciang bek a sem zo uh hi. “Khua leh tui, beh leh phung” lungsim puak nei uh a hih mah bang un, pau le khua ki gamla a sanggam te pen, sanggam a cih uh hang in sanggam lungsim tak tak in ngaih sun zo lo, ki it zo lo uh hi. A itna, a deihsakna te un, a suahna khua le mual te kan tan zo lo hi.\nTu hun in, a minam buk phial in Christian te a hih uh hang in, a mau upna sang a mau ii a lungsim lui te mah in uk zaw lai ahi man un, minam sung ah kilemna ngahzo tuanlo uh hi.\nGamdang pai khiatna, pilna neihlohna, thutheih lohna, zawnna (poverty), lungsim neuna (inferior complex), gamvai lam ah tei lohna, thukhat bekbek tung ah ding-cip-na cih thu te in AD 2008 hun laitak hih minam te lim, hih minam te dinmun a hi hi.\nMailam hunthak ding te ah\nAtung aa thu te tawh ki zui in hih minam te pen, huntomno sung in a nuntaakzia uh hong ki khel pahpah ding hi. A theih khak loh kaal un, A sawt lo kum 30, AD 2040 kiim ciangin, a khangthak te, Kum 1-30 sung te ii 90% val in a ngeina te uh a thei nawn kei ding uh hi. Kum 80% val in a lai uh thei nawn lo ding uh hi. 50% val in a pau uh a thei nawn lo ding uh hi.\nTu zawh kum 60, AD 2070 kiim ciang in, a minam bup ii n a ngei na thei lai 1% bek om ding hi. A ngeina te uh kizang nawn lo in laibu sung bek ah om ding hi.\nA lai a thei lai 10% bek om ding hi. Hih laisung ah Lai Siangtho leh Biakna labu sung a lai te leh minam itna ki gelh lai te tampen ding hi.\nA lai a thei lai 30% bek om ding uh hi. Tua te pen kum ham te hi ding uh aa, amau a sih uh ciang in a mau te tawh a mau KAM PAU, LAI, NGEINA te ki a kivui, mangpha ki khak khawmpah a hi hi.\nLeitung ah hunkhat lai in om ngei uh aa, tu hun ciang in a manthang khin minam tam pi na om khin uh hi. Tua bang thu te pen hih bang hun ah a tam sem sem ta hi. “Kum 2000 hun lai a ki pan in, ni 14 sim in language khat ta mangthang ta hi.” ci in UNESCO in gen hi.\nBang hang in mangthang uh a hi hiam?\nAlai uh kepcing nang’ khantoh nang’ platform om lo. Alai uh tawh sum ki bawl thei lo. A lai uh taw degree ki ngah thei lo. Nisim thukizakna nei lo uh. A la le ngeina te uh pen pawilakna bek ah ki zangh. Nisim nuntaak na ah ki zangh nawn lo. A kampau te lak ah namdang te kammal te manlangtak in a mal a mal in hong lut sem sem.\nAmau pen namneu mimal a tawm te a hih man un, nampi te lak ah lungneuna (inferior complex) a tam zaw in nei uh hi. Amau le amau ki en neu. Amau le amau sang namdang te pi muh zaw uh hi. Amau le amau ki lem lo uh hi.\nHih thu pen a hang (factors) tam pi tak om ding hi. Minam lian pi pi te a mangthan na uh a hang pen mipil tampi ten, kumtampi hunla aa na kan khin uh hi. Huihpi, meimual, tui in tuum, zinling hang in na mangthang uh hi. Gal te in zo in a vekpi ua sila in bawl na hang in mangthang uh hi. Anek tuidawn ding haksat na hang in ki khen, ki theh thang uh hang in mangthang uh hi.\nMinam te a manthan na hangtampi tak a omhang laigual khat bek tawh siangtak in ki at thei aa tua in, “Amau te in hun kikhelna tawh ki zui in kikhel zo lo a hih man un, hunkikhel na in amau te mangthang sak hi.” “They can not change according to the changes in out side world, so they become the victim of changes.”\nAD 1800 khit ciang in a ki thei khia minam khat, amimalbup un MINAM khat in ding man lo in, GAM nei man lo in, KUMPI nei man lo in, AD Kum 2100, a ki theih zawh, kum 300 ciang in a hih leitung pan a mangthang kik khin ding minam te a hi ding uh hi.\nHih lai gelh ciang in emotion te a hi itna (love), deihsakna (wishes), lunggulhna (desire), lametna (hope), lainatna (passion) khat zong a ki hel lo hi. Tua hang in apua lam mi khat mun pan (3rd Person) in ki gelh hi. Atung a thu te bang in, piang ta hen, hi ta hen cih deih kaih ngaihsutna zong hi lo hi.\nKum 2008 hun lai tak, Kawlgam le leitung thu luanzia te en in i mailam kum 100 sung ading lungngaih kholna bek hi. Tg. Sian Nun Siam (3rd MBBS, Mandalay)\nPrevious: Malaysia, Kajang vengsung aom Hotel khatah Myanmar pasal khatin numeikhat dawtlum\nNext: Vondeih Kep Ding – 137 (Dimno’ Pa)\nDonghu MP says\nDr. Siambawi ii Marn deih ing. Nong khak thei diam?


url: =Muanpu leh Manno – 21 ~ Hau Za Cin :: ZOMI DAILY\nposted on 10 September 2015 at 6:24 pm Lomkholna: Article, Hauzacin\nMuanpu leh Manno – 21\nKha li a cin zawh ciang Muanpu in travel document ngahta a, Manno tawh kituah dingin Bangkok ah Lengtonghoih Vanleng tawh a lengto diaidiai hi. Bangkok vanlengtual a tun ciang Manno, Manno nu leh pa leh a sanggam teng, Bangkok ah meltheih om kha tengin na dawn uh a, Manno in a u Muanpu ading puan laisan a puak pen vanlengtual kongkhak hong pusuak ciang na baat pah in Bangkok phalbi khuavot huihdam nung hiauhiau a phawk nawnkei pah hi.\nTg. Muanpu in a it mahmah a ngaihno Lia Manno a khut neel mikmek pan len in a liangko ah a khut ngato in a khut langkhat tawh a nunglam pan kawicip in themcik vei a kawicip a, Manno nu leh pa in en ngamlo in a paam a mawtaw pei 3 nei pai khawng peuh lungdamna khitui luang pilhpelh in a en kheem uh hi.\n“Hong maisak in maw ngaihno, kong it Manno aw”\n“U Muanpu, kei mawhna hi zaw. Nang pen pasal na hi a, hong ngai zong tampi om thei mah hi. Ken hong ngai lua ka hih manin kong hehsan a, ka cinat lawh liang hi.”\n“Kei ginatloh na hang bekbek a natna, gimna na tuakte hong hehpih lua ing Manno. Kei thuak hizaw leh utsi ing, nong maisak zo diam?”\n“Ken hong maisakzo ing u Muanpu aw……. [a khitui hong luang leuleu a, Muanpu in a ip sunga mainul lakhia in Manno khitui luang keuhkeuh a nulsak hi]”\n“Ka nu sisa hong thokik bangin ka ngaihsun hi. Manno, kong it ngaihno aw, simleitung bei dongin nang bek kong it den ding hi…. lungkham ken…. ken hong it ka hi aw….”\n“Lungkham ken u Muanpu aw, kei nanga dinga hong kipia khin hita ing. Ka vekpi in nanga bek hizo ing…. [lungdam manin Muanpu biangah khitui hong luang leuleu a…. Manno in a puanza mong tawh a nulsak hi]\nTaang Muanpu leh Lia Manno te zaha ki it leitungah om thei nawn ding hiam! Ki itna thu kimop cim theilo in Bangkok khuapi sung a vak kawikawi uh a, leitung khempeuh amau aa bang ahi mai hi. A ut uh leh nui in a ut uh leh kap uh a, lungkhamna cih limlim a phawk kei uh hi. Khangkhat nungta ding ciatciat a hampha tuam uh hi.\nKum khat kivei manlo in Lia Manno zong US khuapi Los Angels vanlengtual ah leitunga vanleng hoih penpen Singapore Airlines te vanleng A380 tawh hong tusuk diaidiai a, vanlengtual paikhiatna kongkhak mai ah a it mahmah a u Taang Muanpu in Rose paak hoih penpen tawh na muak in lungdamna khitui luang kawm in kipom in kinam uh a, leitung i khualzinna gam hi cih mawngmawng a phawk kei uh hi. Paradise dang a thei tuan kei uh a, hih sanga nopzaw leitung dang a om ding zong phawk tuan kei uh hi. Muanpu mawtaw thak liklek tawh vanlengtual pan a inn dong uh saiha dial tunga tolh bangin kikhawh hialhial uh a, a mang maw a tak maw cih zong tello phial in inn a tung uh hi. Inn sungah Muanpu in a ngaihno duh leh deih nek theih namkim na koih khol a, it leh ngaih lawm leh gual hong paikhawmte tawh lungdam maitai in a khawlkhawm uh hi. Khangkhat nuntak ciatciat ding mi hampha hina uh e maw!\nMuanpu in a nasep nuamsa takin sem a, Manno in zong a u Muanpu lungdamna ding leh a duh a deih a kima inn dima koih in hun lui, nun lui a phawk nawn kei uh hi.\nHun hong pai in ni leh kha te hong thak zel a, zing nino hong suak in, khapi te hong de zel a, kum hong kivei in Zomi khuado leh lawm annekte hong tun ciang Muanpu leh Manno zong thupha tampi a saan lak uh pan tu leh ta hoih kibehlap a, Manno nu leh pa hong tung thakte tawh hun sim kum simin lungdamna a lian semsem hi.\nMi khempeuh in itna kicing lungnopna ahihna thei in Muanpu leh Manno te ki it kingaihna thute a suut cim thei kei uh hi.\n– BEITA –\nPrevious: ZIUSA makaihna tawh Washington D.C ah lungphona nopci tak leh picing takin ki zo thei\nNext: Lamka News Update (10 September 2015)


url: =Tulai Thuthang (03 Aug 2016) ~ Pu Thangboi :: ZOMI DAILY\nTulai Thuthang (03 Aug 2016) ~ Pu Thangboi\nposted on 3 August 2016 at 7:30 am Lomkholna: Myanmar, News, Thangboi, World\nMi Kihtak Huai 11 Kiman\nKawlgam nitumna lam ahi Rakhine state aa a million aa sim apha kawlte’n Bengali acih amau leh amau Rohingya akicite’ kipawlna lak ah aminthang pen ahi RSO = Rohingya Solidarity Organisation te’ makai khat July 31 ni in kiman ci hi.\nBangladesh kumpi in amat nop mahmah khat ahi hih RSO makai minthang khat ahi Salaul Islam leh apawl mi 11 te pen Border Guards Bangldesh (BGB) te’n kawlgam leh Bangladesh gamgi Cox’s Bazar ah man uh hi ci’n BD News 24 in gen hi.\nHih matthuak mi 11 lak ah Bangaldesh MP (member of parliament) khat leh Saudi Arabia mi khat zong kihel ci hi. MP pa’ min pen Abdur Rahman Bid hi aa Saudi pa’ min pen Ahmud Al Saleh hi.\n“Mun tuamtuam ah bomb khawng puak kham sak ding in mipi a buaisak ding aa kaikhawm uh hi” ci’n BGB ulian khat ahi Md Abdul Mazid in gen hi.\n2005 kum May kha ni 7 ni in Zangkong mitam mahmah na mun 3 ah bomb apuahkhap khit a sawtlo in Bangalesh gam bup ah nai 1 khat sung in mun 500 val ah bomb puak kham aa tua asukham te pen hih RSO te’ khutnuai aa nasem te kici hi.\nAmerican te’ Zudah Siakazoh/Judas\nFederal Bureau of Investigation = FBI ah ulian khat ahih ban ah electronic lam asiam mahmah khat ahi Senmi khat in Sen kumpi’ aa ding in thukan (spy) asepsim lam August kha ni 1 ni in New York federal court ah genkhia hi.\nAmah pen Sen mi American gam mi hihna angah khat ahi hi. 1997 kum pan kipan in FBI ah nasep kipan aa thusimte theih khuan (top secret security clearance) angah khat zong ahi hi.\nSengam aa om amah tawh kizom printer lam azuak company khat tung tawn in FBI thusimte puak den hih tuak hi. Tukum December kha ni 2 ni ciang in thu khenna thuak ding aa kha 27 sung gilbem sung ah a om kul kha thei ding hi. A min Kun Shan Chun hi aa kum 46 phata hi.\nKawlgam ah Credit Card kizangh ta\nJuly kha 28 ni aa kipan in Ayeyarwaddy Bank te’n Credit card leh Debit card piakhia ta uh aa AYA Universal Credit/Debit Card ci uh hi.\nHih card te pen kawlgam mun tuamtuam aa MPU =Myanmar Payment Union tawh akizom mun khempeuh ah kizangh thei ding aa leitung gam 160 val aa amau’ kizop pih UPI tawh kizom POS leh ATM te ah zong kizangh thei ding ci hi.\nKawlgam ah kha khat sum lut Ks 150,000/- pan atung siah na neih nak leh hih Credit card siauh theih ci hi. Sum khol takei leng zong ki siau thei ci hi. Card te pen Planinum, Gold, Silver cih bang in nam 3 om ci hi.\nPhone Matpong Tin Kul Ta\nKawlgam ah mobile phone sim card te matpongtin (sim card registration) bawl kulta ding ci hi.\nThein Sein hong kahma in kawlgam ah phone tammanh mahmah hi. Thein Sein hong kah khit ciang in company khat in “ko zuak khuan hong kipia leh tul 5 in zuak ngap ung” hong cih giap aa kipan in Thein Sein te a kellu phum teng uh hong kidawk in thangpai lua uh ahih man in Ks 1,500/- tawh deih zahzah lei theih ding in hong bawl giap uh hi.\nTu’n bel matpongtin bawl loh liang pen gam leh lei aa ding in lauhuai sa uh hiam ah 2017 kum March 31 ni ma aa bawl hamtang kul ci hi. Tuani ma in matpong ki tin lote ki zanghsak nawnlo ding ci uh hi.\nMung Laan Thang/Thangboi\nPrevious: Vondeih Kep Ding – 38 (Pau Khan Kap)\nNext: Dahna Pulakna: Mangpha Tg. Langh Sawm Kim @ Kimpu Kum (37)


url: =Pa Khup Khan Pau le, Pa Zam Cin Thang Topui | Siyin Chin Baptist Church\nArticles, Articles (Sizang Lai), Thukthak (News)\nCBC pan Dr. Khin Kyu Kyu (MIT) Hanthotna\nUS sung om Sizangmi theampo pawlpimi in tum kale, tumbaw kale, USSBC in pawlpawm pawlpi mi (community member) hi siat hi ci in ngaisutna, nei hi. Tua ngaisutna, neina te taw kizui in tusung, Tg. Khup Cin Nang (Nangpui) le Pa Vungh Do Nang te in upmawk ngawl leitung hong nusiat ciang in a suapui te vave uh ahi, Pa Khup Khan Pau le, Pa Zam Cin Thang te inn 2 ah USSBC pawlpi min taw Topa Jesu ii itna te lak tu in le henepna pia tu in, September (24) nitak in biakpiak kikhopna kivawt pui hi.\nPa Khup Khan Pau inn ah henep biakpiak kikhopna sia, nitak nai (6) kiim in kipan hi. Upa Kap Khan Do in hun hong ziak aa, inn teak thu sonna ah, Pa Khup Khan Pau in hong nei hi. Tg. Khup Cin Nang taw kisai thu sonna te ki hong aa, Sya Hlian Doe, Pa Ngin Khan Khai, Pa Ngocinthawng Suantak le\nUSSBC Syama Ngiak Ngo Neam hanthotna\nTg. Mang Khawm pau te in Tg. Khup Cin Nang taw kisai a phawkna uh tepte huai thu te son hi. Sya Hlian Doe in akicing thu ngetsakna hong nei zawk ciang in Syama Ngiak Ngo Neam in “A THI TE II NUNTAKNA” ci thulu taw hanthotna hong nei aa, tawpna tu in Pa Ngin Khan Khai in thu ngetna hong nei aa, henep topuina nuam tak in ki zo thei hi.\nPa Khup Khan Pau inn pan hunte man zawk ciang in Pa Zam Cin Thang inn ah apai thei teng ki pai laleao hi. Nai (9) saat vaal hiat zawk ciang in hong nusia Pa Nangsi taw kisai henep biak piakna ki nei thei laleao hi. Upa Kap Khan Do ma in hun ziak hong seam aa, inn teak thu sonna ah, Pa Ngocinthawng Suantak in patnatu thu ngetna hong ngei hi. Pa Zam Cin Thang in lungdam kona le, tetti panna nasia tak in hong nei aa, a kuama po tha nga tek mama hi. Akicing thu ngetna Rev. Cin Do Thawng in hong nei aa, tua zawk ciang Topa Jesu itna te laktu in henep hanthotna Syama Awi Khawm Huai in hong nei hi. Pa Khai Khan Lian in Tawpna tu thu ngetna hong nei aa, hun nuamtak in kizo hi.\nUSSBC Syama Awi Khawm Huai hanthotna\nPa Khup Khan Pau sia, Calvary Burmese Church ah pawlpimi ahina taw Calvary Burmese Church te in zong September (23) nitak in henep biakpiak kikhopna vawt pui hi. Tua mun ah, Rev. Saw Ler Htoo in hun ziak aa, patna tu Aunty Mi Mi in thu ngetna nei hi. Inn teak thu sonna ah, Pa Khup Khan Pau in hong nei aa, taangthu sonna ah Lia Man Khan Dim (Mansen) le Pa Thawng Khan Cin te in son hi. Dr. Khin Kyu Kyu (MIT) in henep hanthotna hong nei hi. Tawpna tu in Rev. Saw Ler Htoo in thu ngetna le thupha piakna nei hi. Inn teak te in neak le dawn tatuam taw hong pai theampo zin hong do ban ah, Virginia state pan hong pai Pa Ngo Dal te innkuan in Moh-hin-kha hong pua lai hi.\nHeaktu: Datpungte a cing zaw in en nuampo photo section ah ki en thei hi.\nJesu Hong Paipal Tu »


url: =Russia te galvanleng khat kikapkhia, ahawlpa zong ki kaplum :: ZOMI DAILY\nposted on 4 February 2018 at 5:10 pm Lomkholna: News, Russia, Sawltak, World\nRussia te ii galvanleng khat zanni Saturday ni in Syria gamsung ah ki kapkhiatsak hi ci’n Russian State-run News Agencies te’n genkhia uhhi. Russian Ministry of Defense te’nzong Su-25 Warplane kici galvanleng khat hongki kapkhiatsak hi ci’n gencianna neikhin uhhi.\nState Media Outlet khat ahi RIA Novosti te pulakna ah tua galvanleng pen Northwest Syria, Idlib Province sungah aki kapkhia ci uhhi.\nTua Russian Warplane pen “al-Nusra Front Fighters” akici te ii thuneihna, ukcipna kuamsung ah Militants te’n akapkhiat uhhi ci’n RIA Novosti te’n genkhia uhhi.\nRussian Defense Ministry te genkhiatna ah tua Su-25 Warplane galvanleng pen aki kapkhiat khitciangin ahawl Pilot papen vanleng sungpanin pusuak khiamanin vanleng kiatna ah Pilot pen silo cihi. Ahi zongin vanleng akiat khitciangin al-Nusra Fighters kici galkapte’n nakapthuah ahih manin, tuate kapna tawh tua Su-25 Warplane ahawlpa pen siveve hi.\nVideo: Russian plane shot down in Syria\nTua kuamsung tengah phu kilakna, kidona hangin Militants galkap 30 valbang siding hi ci’n Russian Defense Ministry te’n genkhia uhhi.\nTASS Report pan akizakna ah tua Su-25 Warplane pen aki puakawikawithei Portable anti-aircraft missile system kici galvanleng kapkhiatna tawh aki kapkhia hi ci’n genkhia uhhi.\nMore: Sengam ah Flight Attendant numeikhat vanleng tungpan in kia in a awmguh kitan\nAmukha Witness te genkhiatna ah hih Russia galvanleng ahawlpa, Pilot papen avanleng akikapkhak ciangin vandawn panin Parachute tawh lengkhia cihi. Anuai atuksuk ciangin akhut sungah Pistol khat puakawm himahleh, Free Syrian Army Fighter kici galkap tetawh kituakkha ahih manin, tuate’n na kaplum uhhi ci’n genkhia hi.\nIdlib Media Center te’nzong hih galvanleng aki kapkhia, akitamzan Photo te khahkhia uh a, athem nennen in kithehzak zihziah hi. Sawltak #zomidaily\nPrevious: The Hupogrammos ~ Dim Lun Zam\nNext: Yangon International Airport ah 2017 kumsung khualzin anawk mi 5.92 Million pha\nUS leh a pawl ten Syria ah mipi 28 kaplum nawn\nGovt order removal of Christian cross in Hakha


url: =US Police te’n vanlengsung panin Passenger khat taalkaihkhiat leuleu :: ZOMI DAILY\nposted on 28 September 2017 at 4:39 pm Lomkholna: News, Sawltak, USA, World\nUS Police Officers te’n vanlengsung panin Passenger khat taalkaihkhiat leuleu uh ahih manin, tulaitak Social Media ah kimawhsak mahmah leuleu hi. Southwest Airlines vanleng sungah aveisa Tuesday ni in thupiang ahihi.\nTua Passenger numeinu in vanleng sungah ui 2 aki lutpih amuh ciangin vanleng nasem Crew te samin, ganhing tawh kakihua, Allergic kanei ci’n genkhia hi. Tua ahih manin hih ui te vanleng sungah tuangsakkei un, hemkhia un ci’n gensak cihi.\nAhi zongin tua numeinu in ganhing tawh akihuatna Allergy aneihlam pen lahtheihding bangmah laidal Document neilo hi.\nTua numeinu pen ganhing tawh kihua ing acih ciangin vanleng nasem te’n vanlengsung panin paikhiat saksawm uhhi. Ahi zongin amahpen paikhianuamlo a, tua ciangin Airlines Crew te’n palik te sam uhhi. Tuaban in buaina akipan ahihi.\nPolice Officers te’n tua numeinu pen vanlengsung panin akaihkhiat laitak Video kizaih in, YouTube ah ki khahkhia ahih manin, Netizens tampitak in hih buaina vaipen mukhapah uhhi.\nVideo sungah tua numeinu pen vanlengsung panin hepkhiatsawm uh a, Officer khatin amaipan kai, anungpan khatin sawn cihbang in thagum tawh hepkhiat sawmmawk uhhi. Tua numeinu pen kumnuam hetlo a, ka bombi tolhkhia ci’n bawlzelphot, tuakhit ciangin Police Officer te’n pummatzel in ki kaikhia vanvangeuh uhhi.\nTua numeinu in amahleh amah “Professor khat kahi ci’n genkhia a, hong khoihkha kei un ci’n awnglala himahleh palik te’n thudonlo in mancip tinten uhhi.\nVideo: Southwest Airlines passenger dragged off plane after complaining about dog allergies\nHih numeinu in ui leh ganhing tetawh kilemlo, Allergic nei ing acih manin, vanlengsung ah tuangsaklo in palik te samin thagum tawh aki hemkhia himawk hi. Ui ki hemkhialozaw in, mihing kihemkhiazaw hi. Mihing sangin ui thupi kisazaw ahi maidiam 🙂\nHih numeinu pen Baltimore panin Los Angeles azinsawm hi a, azingciang apa ki atding, Surgery kibawlding ahih manin, vanlengsung panin akumkhia nuamlo cihi. Tuaban ah hih Southwest Airlines vanleng lobuang, Los Angeles zuanin alengding vanleng adang tuanitak omnawnlo ahih manin, azingciang apa Surgery kibawlna ah omnuam tentan ahih manin, vanleng sungpan akumkhia nuamlo kici hi.\nRelated: United Airlines te’n Passenger khat taalkaih khiatgawp ahih manin mipi so ngeingai\nTukum April khasung inzong United Airlines te’n Chicago ah pasal khat vanlengsung panin taalkaihkhiat uh a, anakbang siluang neinailiang hi. Tua kaihkhiat athuakpa pen Asian gammi khat ahihtawh kineubawlna ci’n ki ngaihsun a, United Airlines leh Police Officer te kimawhsak mahmah hi. Nungdiak inzong Georgia sanginn huangsung ah palik te’n sangnaupang khat kaplumziau uhhi. US Police Officer tezong….. Sawltak #zomidaily\nPrevious: EU gamte’n Africa leh Middle East panin Refugee mi 50,000 laksawm\nNext: Malaysia meileng lampi huangsung ah pasal khat lutsim in tawlkhat khawlcipsak\nUpna leh Kammal (4) ~ Rev. Fr. Damian Dal\nMalaysia ah leibat haulua pasal khat Bukit Bintang inndawn pan lengkhia in si


url: =Alberghi Thai Mueang - prenotazione albergo - ViaMichelin\n- T - Phang Nga: Thai Mueang\n(2) (1) (2) (3) (11)\nAgriturismi - B&B (6) Campeggi (1) Hotel (13) Appartamenti (19)\nDa € 0 a € 49 (14) Da € 50 a € 99 (3) Da € 100 a € 149 (3) Da € 150 a € 199 (1) € 200 + (18)\nConnessione Internet (36) Parcheggio (36) Navetta aeroporto (27) Centro fitness (12) Camere non-fumatori (31) Piscina (28) Spa & centro fitness (12) Camere per famiglie (17) Animali domestici ammessi (7) Accessibilità a persone con mobilità ridotta (3) Ristorante (28)\n863 m - 33 ,Moo.4,Phetchakasem,Thaimueang, Thaimueang,Phang-nga., Thai Muang\n1.61 km - Petchkaseam Road, Thai Muang\n7.27 km - 20/2 Moo7 Tambon Natoey Ampur Muang, Phangnga, Thai Muang\n7.37 km - 89/4, Moo.3, Tambon Natoey, Thai Mueang, Phangnga, Thai Muang\n10.4 km - 79 Moo 8, Na Toey,Thai Muang, Phang Nga, Natai Beach\n11.1 km - 9/9 Moo 8 Na Toey District Thai Muang Phang Nga, Natai Beach\n12 km - 69/2 moo1 kokkloy takuatung, Phang-nga\n12.3 km - 55 Moo 6, Kok Kloi, Takuathung, Phang Nga, Natai Beach\n12.4 km - Petchakasem 33,11 moo 7. Thungmaproa. Thaimaung, Phangnga\nA partire da2.340 €\n12.5 km - Moo 14, Kokkloi, Takuatung, Phang Nga, Natai Beach\n12.6 km - 40/14 Moo 6 Kok Kloi, Takuathung, Phang-Nga, Natai Beach\n12.9 km - " 159 Phet Kasem Rd, Khok Kloi, Amphoe Takua Thung, Chang Wat Phang-nga 82140", Phangnga\n13.6 km - 55/5 Moo 6, Baan Na Tai, Takuathung, Khokkloi, Phang-nga, Natai Beach\n13.8 km - 38/9 Moo 6 Khok-Kloi Sub-District, Takuatung District, Natai Beach\n13.8 km - 15/11 Moo 6 Kokkloy Thakuathung, Natai Beach\n14.2 km - 5/2 M.2, โยธาธิการ พังงา 2016 ตำบล โคกกลอย อำเภอ ตะกั่วทุ่ง พังงา, Natai Beach\n14.5 km - 23/11 Moo 5 Natai Beach, T. Khok Kloi, A. Thakua Thung, Natai Beach\n14.6 km - 4/60 moo 1 Kokkloi Takuatung Phangnga, Khok Kloi\n14.6 km - 23/6, Moo. 5, Khok Kloi, Takua Thung, Natai Beach\n14.7 km - Twin Villas Natai 87 Moo 5, Natai Beach\n14.8 km - 25/8 Moo 5 Khok-Kloi Sub-District, Takuatung District, Natai Beach\n14.9 km - 9/14 Moo 2, Baan Klongjaroen Saiyoi Hills Residence, Thung Mapraow, Thai Muang, Phang Nga, Thai Muang\n15 km - 9/14 Moo 2, Thung Maphrao, Thai Mueang District Phang-nga, Thailand, Thai Muang\n15.1 km - 32/7 Moo 5, Natai beach, Kok Kloy, Takuatung, Natai Beach\n15.2 km - 3006, Khok Kloi\n15.6 km - 71 Moo 1, Petchkasem Road, Thung Maprao, Phangnga, Thai Muang\nA partire da1.674 €\n15.8 km - 55/9, 55/10, 55/11 and 55/12 Moo 5 Kokkloy, Takuatung, Phangnga, Natai Beach\n16.2 km - 33 Moo 5 Tambol Khok Kloy, Amphur Takua Tung, Khok Kloy, Phangnga, Natai Beach\nA partire da1.945 €\n16.3 km - 33/10 Moo 5, T. Khok Kloi, A. Thakua Thung, Phang Nga, Natai Beach\n16.3 km - 34/4 Moo 5 Natai Beach, T. Khok Kloi, A. Thakua Thung, Natai Beach\nA partire da989 €\n16.7 km - 88 Moo 5 Khok Kloi, Takua Thung, Thailand, Phang-nga\n16.7 km - 88 Moo 5 Tambon Klokkloi, Amphur Takua Tung, Phang-nga, Natai Beach\n17.4 km - 23/16 Moo 5, Kokkloy, Takuatung, Phang-Nga, Natai Beach\n17.8 km - 8 Moo 14, Khok Kloi, Takua Thung, Natai Beach\nA partire da1.123 €\n17.8 km - No. 2 36 Moo 6, T. Khokkloy A. Takuathung, Phang Nga, Natai Beach\n18.6 km - 10/73 Moo 8, Khok Kloi, Ta Kua Thung, Phang Nga, 82140, Phuket Town\n18.8 km - 10 Moo 8, Sai Khokkloy-Thanoon Rd., T.Khokkloy, A.Takuathung, Phang Nga, Khok Kloi\n19.3 km - 79 M-14 Khao Pi-lai, Phang-nga\nHome page Alberghi Prathet Thai Phang Nga\nPrenotare un albergo a Thai Mueang con ViaMichelin\nTrova il tuo albergo a Thai Mueang con ViaMichelin : alberghi, agriturismo, campeggi, residence, bed & breakfast a Thai Mueang. Prenotazione veloce della tua camera d’albergo a Thai Mueang con ViaMichelin.


url: =Phil Thompson – You Love Good (Mp3 Download, Lyrics) - Adonai Wap\nPhil Thompson – You Love Good (Mp3 Download, Lyrics)\nPhil Thompson You Love Good mp3 download\nPhil Thompson introduces another new song titled “You Love Good” and it’s here for quick download.\nGospel music phenomenally enormous singer Phil Thompson drops in a new track titled “You Love Good”.\nLyrics: You Love Good – Phil Thompson\nCheck also Phil Thompson – Red Blanket Prelude (Mp3 Download, Lyrics)\nOh my soul worships the Lord\nCheck also Phil Thompson – Redeeming The Years (Mp3 Download, Lyrics)\nCause You love good\nYou love good\nYou love so good\nCheck also Phil Thompson – Fragrance (Mp3 Download, Lyrics)\nCheck also Love & The Outcome – When We Love (Mp3 Download, Lyrics)\nCheck also Deitrick Haddon – Soul Survivor (Mp3 Download, Lyrics)


url: =USA “Statue of Liberty” ah geelkholhna omlopi in Electric mei mialcip citciat ~ ZD :: ZOMI DAILY\nUSA “Statue of Liberty” ah geelkholhna omlopi in Electric mei mialcip citciat ~ ZD\nposted on 8 March 2017 at 10:06 pm Lomkholna: News, Sawltak, USA, World\nUSA, New York Harbor aom “Statue of Liberty” pen Electric mei ngahlo in tawlpi khatsung mialcip cih Fox News in genkhia hi. Tuesday nitaklam ah mei asia hi a, Spokesman khat ii genna ah geelkholhna omlo in meisia ahihman hi ci’n genkhia hi.\nWCBS-TV te genna ah Statue of Liberty pen mei mialcip a, alukhu Crown leh ameidet Tourch tebel tawmcik tangmilmial ci uhhi.\nWednesday ni in “A Day Without Women” cih thulu tawh lungphona kinei a, tualeh hih Statue of Liberty mei kisiatpen kizopna aom khadiam ci’n Social Media tungtawn in pawlkhat ciakngeingai uh kici hi.\nAhi zongin National Park Service spokesman Jerry Willis in agenkhiatna ah hih meisiatna pen Emergency Backup Generator Project vaitawh akizom khadiam ci’n genkhia hi. Ahi zongin mei asiatna taktak pen Wednesday ni ciangin nasemte akuankik ciangin ki theician panding ci’n genkhia hi.\nSocial Media tungtawn ah pawlkhat in akhelkhel in Comment pia uh a, Statue of Liberty nangawn in Donald Trump mudah hiding hi aci tawh, USA khimkhua zing acitawh…\nStatue of Liberty pen aminthang mahmah, American icon ci’n akiciamteh munthupi mahmahkhat ahi hihmun ah Electric mei asiat sesepen lamdang kisa mahmah hi. ZD Sawltak #zomidaily\nPu Awn Za Pau’ gelh Statue of Liberty thu na simbehnop leh >>> Statue of Liberty – National Monument\nStatue of Liberty – National Monument\nMilim seek siam mahmah France sculptor Frederic Auguste Bartholdi in 1876 kumin a seek a bawl ahihi. A zat ding vante designer pen Eiffel Tower design bawlpa Alexandre Gustave Eiffel hi a, copper sheet leh steel vive zang hi. Huih nakpi a nung zongin a lello ding a, limtak phatak a tuat ngiatngiat a, a bawl ahihi.\nAmerica in Britishte khutsungpan suahtakna a ngahna lungdamna ciaptehna in hih bang hong vaihawm ahihi. A kisam sum leh paai pen tangpi tangta te kiang pan huhna kingen ahih manin sum leh paai akicin pahlohna huhau in a manlangin kisem thei zok lo hi. America leh France te kipawlkhawm…..\nPrevious: Numei te pahtawina in Australia ah limzikkanna Traffic Lights te numeilim tawh kilaih ~ ZD\nNext: USA ah khangno khatin anu a ngawng tansak in innmai ah alu vakkhiatpih ~ ZD


url: =SDA MISSION CORRUPTIONS PUAHPHAT HUN. i. ~ MUC\nSDA MISSION CORRUPTIONS PUAHPHAT HUN. i.\nAdmin 11:38:00 PM Articles, Conference Pianna thu, SDA mission Corruption\nTUUCINGTE LEH TUUTE.\nPawlpi khempeuh in amau bulphuh a tawm-atam neiciat uh hi. Tua upna bulphuhte i saan manin Jesu kineizo takpi hi, nuntak tawntungna hong pia zo hi, ci-in um ihi hi. SDA pen ih Pawlpi hi-a upna bulphuh kiptak kinei hi. Hiteng omlo-in Lungdamnathu bucinglo hi. Hih Lungdamnathu taangko nangin sumpi tuamtuam tawh kihuh hi. Lungdamnathu taangkote cialna ahi hi. Tua bang naseemte pen Pasian in Tuucing minvawh se hi. Tuucing kammal i zak phetin bangzahin midik tuak, bangzahin lungduai-in thuakzo leh kilawm, bangzahin tuute hehpihin khoi leh kilawm, a gaalte nangawn bangzah ciang thuakzo a, bangzah ciangdong mawhmaisakzo leh kilawm cih, lungsim sungah hong pusuak pah zangzang hi.\nPawlpimi ihih kimciat hangin tuu le keel om hi. Taangkung leh tanghumkung om hi. Tuucinghoih leh tuuvunsilh ngia om hi. Honkhatin a ki-om hangin namnihin kikhen tawbntung hi. Tuu leh Keel ih khen theihna dingin Tuukhumna buuk bang hiam, cih tel masak kul in ka um hi. Tuukhumna-buuk pen mihingtelam zum leh innpi gennuam hilo hi. Jesu pumpi tawh a kikim upna ahi, Fundamental Beliefs tungaa kingakna, omkhopna gennuam hizaw hi. Eite dinpih Pawlpi pen Denomination tungah kingalo hi. Fundamental Beliefs tungah kinga zaw hi. Church member khempeuh mipumin omkhawm theilo ahih hangin, upna sungah pumkhatin ki om tawntung hi. Member te pen Organization makaite tungah kingalo-in Jesu tungah kinga zaw hi.\nTua ahih ciangin Pawlpi pen thunih-in kikhen thei hi. Khat pen Muhtheih Pawlpi [ Visible Church ] hi-a khat pen Invisible Church [ Muh theihloh Pawlpi ] ahi hi. Muhtheihloh Pawlpi member sunga om khempeuh pen gupna taang theilo dingte ahi hi. Muhtheih Pawlpi memberte pen gupna ngah tawh a ngahlo tawh kihelzau hi. Pawlpi member hihna bektawh gupna kingah lo hi.\nLaisiangtho sungah Pasian Pawlpi a cih ciangin Denomination gennuam hilo hi. Jesu kamsungpan a pusuak thumaan-thutak sungaa kigawmna gennuam ahi hi. Tua upna nakhahsuah matengin koikoi ah na om zongin,khatguak nahi a, mihonpi a na om zongin, kuamah tawh kithuzaklohnamun gamsimthamah na om zongin, ngapi gilsung natung zongin, Pasian Pawlpi mi nahi hi. Pasian Pawlpi pen thuthukpi hi-a leitung kipawlna bang bek hilo hi. Upna kiptak nalet laiteng Pasian tanu-tapa nahihna pan kuaman hong lakhia theilo ding hi. Vantung innkuan tawh kizom den nahi hi.\nJesu in, " Keimah in tuukhumna kongkhak kahi hi, " a cih ciangin, Denomination zumpi kongkhak nasak khak ding lauhuai hi. Vantungah Pasian leh Jesu pen eite biakinnpi hita ding hi. Jesu tawh na kizop laiteng vantung biakinnpi kong khak aa lutlut nahi hi. SDA upna Fundamental Beliefs khotak a nalet laiteng, Jesu tawh kizom nahi hi. Hih upna pen laibu aa kitawi mawkbek hilo-in Khasiangtho hong sukkhakna tawh Jesu limsun a kinungta ding ahi hi.\nTuu leh Keel a khendingkua?\nLeitung mihing tuu leh keel khennuam aa hong kipan ngamte haang kasa mahmah hi. Topa Jesu bek ii septheih ahi hi. Jesu lo a seemdang a omleh Blasphim mawhna palsat ahi hi. Pasian bang aa kibawl Biakinn sungaa tupa nasep ahi hi. Anti-Christ kha bek ii sepngam ahi hi. Keel khenkhiathun pen Jesu hong paihun bek ciang ding ahi hi. "Tanghum leh taang pokhawmsak un, " ci hi. Kuapen tanghum hi a, kuapen taangkung cihpen leitung mihingte khen theihnam hilo hi. Pawlpi a neupen panin GC president dongin tuu leh keel khenna tawh kipelh kuamah omlo ding uh hi. Tuu leh Keel khenna pen leitungbup aa thupiang ding ahi hi. Union officer te leh UMM siate tuu leh Keel khen ding aa hong kipat ngangtang pen SDA taangthu sungah thulamdang mahmah hi-in ka um hi.\nPawlpi dinpih thukhunpi nam-2 om hi. Khatpen pawlpimi suah ciang aa kisam upna bulpi teng a hi hi. Kamsangnu omlai a omsa upna-27 hi a, khatvei diak a hong kibehlap khat zong om hi. Membership suahna dingin hiteng saan kul phot hi. Memberhoih suahna dingin hitengmah tawh thapia-in kihanthawn hi. Hi upna tengmah tawh kisukip hi. A ummite aadingin zuihhaklo thamlo-in hong lungnuamsak mahmah se hi.\nSDA doctrines pen ama-munah zang leng nuntakna khuavak leh nuntakna lampi hi-a, Jesu tektek tawh lamtonkhawm ihi hi. Lampimaan tawnte pen lunggimna leh patauhna tawh kipelh hi. Ih zatsiam keileh Legalism paizia hipah lian hi. Pharisees dinmun hong tun pah hi. Samsiatna tawh kizom hi.\nMatt 23: 1-36:\nVantung paina lampi aa kibawl pen Biakinn kongkhak tawhkalhna upadi hong suak hi. Gaalkapbu power tawh Pasian Pawlpi i veh sangin Pasianthu mahtawh veh leng tuucinglim suunzaw buang hi. Upna-thukhunte pen Palik thukante upadi zat banga zatding hilo hi. Churchboard pen thukhenzum hilo hi. Khagup khiatna bord ahih ding thupi hi. Pawlpi thanemte thusit a, church mannual sihsan a hawlkhiat pen Pasian ngimna tawh kilehbulh hi. Upna thukhunte pen thanemte saatna ding a kibawl hilo hi. Khuavaak lakding hizaw hi.\nMipilgam Conferece Pastors te in thanemte hawlkhia ngeilo uh hi. Thunget sakin tha pia hi. A hawlkhiatte pen doctrines langpangte bek thupiseh-in hawlkhia hi. A langpang ahihkei ngal leh zuunding puahding bekin ngaihsun lel uh hi. A langpangte nangawn saupi hunla-in hilhhilh phot hi. Pasian in nusiabaih lua teh, a cih lohna dingin hilhilin vehveh hi. A zawhzawh het keileh thungenin paikhia pan hi. Khat veivei amathu aa paikhia khin hizaw a, hunsaupi la a, kho hizaw thei hi.\nA paikhia nuamlopipi aana tawh ih nilkhiat pen Pasian ii ngimna leh gupnathu tawh kilehngat sinsen hi. Thamlo-in Biakinn nangawn phallo-in tawhkalh lailai cihpen, Christian tatsia tua tungkan omlo ding hi. Nidang Khamtung SDA sia semmasa sia Phung Kai in, Pawlpimi nungtolhsa mite simding Sabbth-school lesson tasakin pia ngiatngiat hi. Tuhun aate leuleu in, Quartery nangawn lasak nuamlo uh hi. Conference deihte sabbath biakinn hong pai khakleh ci-in singkhuahtawh pang dingin Laisiangtho sangnaupangte cial uh hi. Hih Laisiangtho sangnaupangte in Christianity bang a cisin zen tam, ci-in kangaihsut ciangin adeihna katelzo nawn kei hi.\nPulpit tungah Pasian hoihna kipulaak nawnlo hi. Jesu in mawhneite hong itna kipulak lo hi. Hehpihna leh mawhmaisaknathu kitaangko lo hi. Moses langpangte dantuahna thu ngentang gen uh hi. Gupnathu ngainuam aa hong hawhte awnkhiankhianin ciahkhia uh a, hong kilakkik nawn lo uh hi.\nSDA Pawlpi nasep leh Organization ii ngimna pen Lungdamnathu longal a dang omlo hi. Jesu hoihna gengen dingin Pawlpi kiphut ahi hi. Tua Lungdamnathu hilh dingin naseem kicial hi. Sumpi tawh nungta uh hi. Tua sumpi pen Pasian kiang atun ding kisam hi. Lungdamnathu taangko na, khamangthangte kaihkhopna dinga kizang sumte pen Pasian kiang tung ahi hi. " Hih a neupen tung aa nabawl thupha khempeuh keitung aa bawl nahi hi." ci hi. Tua ahih ciangin Lungdamnathu hangin sumpi kidong a, Lungdamnathu hangin Pawlpi kiphut hi. Tua sumpi a zekkhia taktak pen Union mission/Conference leh local mission/local conference te hi a, naseem siate kiguai ahihi. Mikhemnpeuh in amaute nasepzia mitsuan uh hi. Pasian aading a piakkhiat nate kizatdan munuam uh hi. Tuute tawh a kizopzia munuam bek lo-in a khum a kha ciamnuam uh hi. Tuucingte ahoihte in a mul meetin pia uh hi. A nawi sukin nesak uh hi. Tuute cidam a, tuucingte zong vantung daitui tawh kidiah pihpiahin thupha ngah uh hi.\nTuucing hoih keileh nawizu kang hi. tuumul pulhin met ding omlo hi. Tuute kikhen hi. Namsau tawh a delh hangin tuute kiangpanin a ngah ding piasan khatzong omlo hi. Sawbua B ah pawlpi kiphuhma-in Sia Malsawma leh Sia Biakliana tawh crusade kabawl uh hi. Mawtawlam gei ahih ciangin a paisuk a paito in hong nawk hi. Maandat mai-ah motor khat hong khawl hi. Mikhat hong tuakhia-in Ks 75 dalnih hong pia hi. Kawl Budhistte ahi hi. Pasian Lungdamnathu taangkote Pasian in guaksuak sak lo hi. An ngawlsak ngeilo hi. Milim biate naleng an pia dingin sawl hi. Sia Biaka in, " Pu Siangha nen na kanthawh chuan, cawmeh tuitak kan ei thin," ci ngei hi. Tua ahih ciangin sumpi kipuaklo khawng kua kisam hiam? Kha mittang tawh enleng kitel mahmah lel hi.\nCorruption nasia tektek.\nLeitung pen sia mahmah ta a, Pawlpi pen leitung tawh tonkhawmin paipai hi. Ki-ukna Upadi hoihnagamte hoih zawdeuh a, ki-ukna hoihlo gamte sediak pah hi. A zawdiakin Communist gam leh Socialist gam ahi Dictator Leadership omna khempeuh genzawhloh zah dongin siahuai mahmah hi. GC Administration Officers te mitpil sitset leh lusu a, amau naseemte buaina kantel kawmkawmin a tuute uh vaanding kisam hi. Thukante in corruption nasiat zia lehamaute bangtawh zindo uh hiam cih zong theih huai hi. Tuhun ulian muakna leh pahtawina khempeuh vantungin deihpih kimlo kha ding hi. Khalam makai om ding a, silehsa bekmah tawh a kidim makai zong om ding hi. Khalam makai ahite in leitung position leh letsong tuamtuam sangin khamangthang hong khual masa zaw ding uh hi. Constitutions leh Bylaws tawh khamangthang hong zonglo ding uh a, Uncoditional Jesu hong itna bulphuhin hong zong ding uh hi. Organization in sumtawh a kiguai naseemte omzia hong telmuh mahmah ding uh hi.\nPawlpi hong thahaat semsem a, kumpi tawh kibang tektek hi. Makaite in a tokhom nuam hongsa tektek hi. Tua tokhom tawh kikhen ding ngaihsun zo lo uh hi. Dictator lungsim hong lut hi. Kha manphatna hong kiam a, leitung aana hong uang semsem hi. Seveth-day Adventist ki-ukna sungah power lianpen leh thuneihna saangpen General Conference hilo hi. Union mission/coference, local mission/conference hilo hi. Church pastor zong hilo hi. Local Church te ii Church Board ahi hi.\nPawlpimi khat suahna dingin Churchboard thukimna kila hi. Paihkhiatna dingin Churchbaord mattawh kipaikhia hi. Churchboard in upna bulphuh sihsanin Pawlpi khantohna leh gualzawhna khempeuh semkhia hi.\nPawlpimi suahna leh lakkhiatna pen localchurch tungah kinga hi. Professional of faith tawh ahizongin tuiphumna tawh ahizongin kila thei hi. Pawlpimi muhna ah mihoih ahihleh a gaalva pan aa kawkawk mawk ding hilo hi. Taangthuluite sihsanin kinial theilo hi. Tuni a Jesu leh ama kizopna tawh kisai zaw hi.\nPawlpi kiohuhcilin Pawlipi makai dingte pen thu-ummite khutngakna tawh ordained kipia hi. Mi a kicin semsem ciangin ordained ngahsate in mithakte khutngak pia uh hi. Khalamthu ah President, Secratary, Treasurer te in aana neilo uh hi. Thu-um mite tungpan a Ordained kipia Ordained Minister te pen khalam thuneihna saangpen ahi hi. GC in Pawlpi ngimna teltaklo, zangsiamlote sittelna neilo a, makai ding a aana a piaklaiteng Pasian pawlpi pen khalamah deih banglo ding a, leitung business kipawlna bangbek hiding hi.\nNidangin Pastor khat US pai hong ciah hi. Yangon Central Church ah thuhilh hi. US pen khalam hoih hetlo hi, eikiangmah hoihzaw, ci-in ciltuikai zenin gen hi. Hilai katun ciangin nahi deksuai lo hi. Ki-aapzawh zia, Christian nuntakzia khempeuh nasia lua kasa hi. Kawlgam taw panin Kachin gam dong kaphaklohna omlo hi. Kikhai lua mai hi hang. Khatveivei keiguak kiho-in, " Hau si, pil si, hizah aa nuam gam, khalam ei sang a hoihzaw pek sawnsawn, hampha si e, " kaci ngaungau thei hi. Tua siapa in kitelhun sung politic tawh kinawk ziahziah GC kikhop khawng bek mu hi-in ka um hi.\nKawlgam Conference zong Pasian in hong nusia ngeilo ding hi. Mungno in, " Ngah ngei kei nuteh, " acih pen tulaitak makaite kamsungpan a zakthu zong hi ding hi. Pasian in hun a sak ciangin lumlet zawhloh neilo hi. Pasian in hun a sak ciangin a dalzo ding leitung ulian khatzong omlo hi. Tuni dong hong dinpih Pasian in atawntung hong dinpih ding hi. Kiim leh paam ense lo-in Tuucingmangpa hong kilatni dong phunlo taulo-in ih ngak ding hi. Tua ni ciangin Conference ten Pasian naseem zaw mawk mah ei, Topa hong piak lawpna leh hanna manpha si e, kici ding hi. Mission te sangin Conference a kicite tuucing hizaw mah ei, naci ding uh hi.\nGulpi bangin pil unla, vakhu bangin guneilo-in om un. Laisiangtho lei-ah khia ngei kei un. Lungdamnathu tawlnga lo-in gingsaksak un. Tuucing mangpa hong kilat ni ciangin, " a diktat naseempa" cihna gualzawhna lukhu hong kikhu sak ding hi.\nThang Siangh. zogampalp@yahoo.com\nArticles Conference Pianna thu SDA mission Corruption


url: =Items where Division is "Fakultas Teknik dan Ilmu Komputer > Program Studi Teknik Sipil" and Year is 2020 - Universitas Bakrie Repository\nItems where Division is "Fakultas Teknik dan Ilmu Komputer > Program Studi Teknik Sipil" and Year is 2020\nJump to: B | D | E | F | H | K | M | P | S | U | W\nDwipratama, Abiyoga Adhitya (2020) Analisa Risiko Faktor Keterlambatan Pada Proyek Konstruksi. Tugas Akhir (S1) - thesis, UNIVERSITAS BAKRIE.\nFadillah, Aldy Achmad (2020) Analisis Kinerja Operasional KRL Commuter Line (Studi Kasus: Trayek Stasiun Bekasi Menuju Arah Jakarta). Tugas Akhir (S1) - thesis, UNIVERSITAS BAKRIE.\nFaozi, Muhamad Nur (2020) ANALISIS STABILITAS LERENG DENGAN PEMBEBANAN STATIS DAN DINAMIS. Tugas Akhir (S1) - thesis, UNIVERSITAS BAKRIE.\nHadiwiantono, Alfathur (2020) ANALISIS TINGKAT KEPUASAN PELANGGAN TERHADAP PELAYANAN TRANSJAKARTA PADA KORIDOR 1(BLOK M - KOTA). Tugas Akhir (S1) - thesis, UNIVERSITAS BAKRIE.\nHasyim, Ali Syariati (2020) Perencanaan sequencing construction jembatan bentang 60 meter menggunakan metode building information modeling (BIM). Tugas Akhir (S1) - thesis, Universitas Bakrie.\nKHADAFI, MUHAMMAD (2020) PEMODELAN DAN ANALISIS GETARAN PADA PERLETAKAN JEMBATAN BENTANG PANJANG 60 METER DENGAN ASPEK KEAMANAN DAN KENYAMANAN (STUDI KASUS: JEMBATAN BOGEG, SERANG, BANTEN). Tugas Akhir (S1) - thesis, UNIVERSITAS BAKRIE.\nMauliddini, Mutia (2020) PERILAKU DINAMIK PELAT LANTAI ATAP BANGUNAN AKIBAT 4 FASE BEBAN LEDAKAN DIMODELKAN SEBAGAI FUNGSI LINEAR DAN NEGATIF KUBIK. Tugas Akhir (S1) - thesis, UNIVERSITAS BAKRIE.\nPranata, Anggi (2020) Perilaku Dinamik Pelat Lantai Atap Bangunan akibat 5 fase Beban Ledakan. Tugas Akhir (S1) - thesis, UNIVERSITAS BAKRIE.\nPrasetya, Muhammad Dwy (2020) FAKTOR KUNCI KEBERHASILAN PENERAPAN K3 DALAM PROYEK JALAN TOL CIPALI. Tugas Akhir (S1) - thesis, UNIVERSITAS BAKRIE.\nSari, Prilanda Kartika (2020) EVALUASI DAN MODERNISASI JARINGAN IRIGASI DI DAERAH IRIGASI SUNGAI SADDANG KOTA PINRANG SULAWESI SELATAN. Tugas Akhir (S1) - thesis, UNIVERSITAS BAKRIE.\nUzami, Akhdan (2020) Analisis Kenyamanan Termal Pada Bangunan. Tugas Akhir (S1) - thesis, UNIVERSITAS BAKRIE.\nWicaksono, Bagas (2020) PERBANDINGAN ANALISA NUMERIK DAN ANALITIK DESAIN BUNKER LINAC RSKD KANUDJOSO DJATIWIBOWO KOTA BALIKPAPAN. Tugas Akhir (S1) - thesis, UNIVERSITAS BAKRIE.\nThis list was generated on Thu Sep 16 06:10:52 2021 WIB.


url: =Зарядное устройство для HP Pavilion zt3230 TopON TOP-DT02S\nОписание блока питания для HP Pavilion zt3230 TopON TOP-DT02S\nЗарядное устройство для HP Pavilion zt3230 TopON TOP-DT02S создано для питания и зарядки аккумуляторной батареи ноутбука от сети переменного тока 220V. Зарядное устройство более глубоко заряжает батарею ноутбука и наименее чувствительно к перепадам напряжения в сети. По этому, сетевая зарядка TopON TOP-DT02S более надежна, в особенности в тех критериях, где электросеть нестабильна.\nЗарядное устройство для HP Pavilion zt3235 TopON TOP-DT02S\nЗарядное устройство для HP Pavilion zt3240 TopON TOP-DT02S\nЗарядное устройство для HP Pavilion zt3241 TopON TOP-DT02S